
जिमिगु धापूँ 


लुमन्तिखलःया प्रकाशनया भवलय थ्वयां न्ह्यः 
स्वंगू उपन्यास पिथने घुन | आः वयाः प्यंगूगु 
सफूया रूपय थ्व उपन्यास “िपात्र” पिथनाच्वना । 

भाजु गिरिजाप्रसाद्‌ काव्य व उपन्यास ख्यलय_ 
गाक्क नां जाये धुकूझ च्वमि खः । आः हाकन 
नं वयूक यः कृतिया विषयूलय, छु' खे न्ह्यथनेग 
जिमिसं आवश्यक मताया। अथेसां नं धाये थ्व 
बिपात्र उपन्यास भ्वयां नहा; पिद्‌ंग वयकःया 
लपन्यास थ त हे छगू अलग्ग हे विषय कघाना! 
जीवन प्रतिया न्हू न्हूगु दशन ब्वयेगुली सफल 
जुयादीग दु । अले थ्वज्वःग उपन्यास पिथने खना! 
लुमन्ति खलः तसक लयूताया च्वनाग दु | 

थुकथं जिसिग॒ इनापयात लसकस यासे छफुति 
उसि मधासे थ्व उपन्यास प्रकाशनया निम्ती लःहा- 
नादीगलि भाजु गिरिंजाप्रसादयात धन्यवाद यछाना 
च्वना । नापं द्यवःकिपा छाये पियादीह्म कलाकार 
भाजु हृदयराम सिंह यात नं धन्यवाद सबिसे च्वने 
सफु । 

थुकथं सांभाय साहित्य प्रेमि पिनिग ग्यसुलाःग 
तिबः ब सल्लाह दयांच्बन धाःसा मेमेग नं ग्यसुलाःग 
सफू याकन याकनं हे पिथने फइग भलसा कया । 


ट्युम्नल्स्ति खल; 
प्रदरा 


सिलुस्वांया पाठकत सक्स्याँ थू । 
सचाखाचा राष्ट्रियकरण मजूगु समा- 
जय न्याय संभव मजू धयागु खें उको 
स्पष्ट जू। तर अजूचायापुगु ख थ्व 
खः कि प्रगतिशील आलोचक-लेखक 
धाःपिं दुह्य निह्यस्यां व खे मथू, अले 
सिलुस्वां भवाः यायेत कुतः याना जूगु 
ठु | तर नं सिलुस्वां गबल छवाः जुइ, न 
सिद्धान्त, मचात राष्ट्रियकरण सयाक 
उकिया न्याय संभव जुइ । 

“शिप्पाञ्ा’ यात कथाः त्र कथित 
प्रगतिशीलतयूसं थःगु व थःम्ह प्रभा- 
वय्‌_ तय्‌ फुपि मनूतय्‌ग समय व शक्ति 
सितिकं व्छइ धकाः छुध्वः. थन च्यये 
त्यनागु खः | थुकी पू जीवादी आदशयात 
हाकृतिनेगु कृतः जूगु दु । पू जीवादी 
समाजय्‌ ईमान व परिश्रमया पुरस्कार 
च्यः जीवन खः। थञ्याःगुहे आदशेया 
विद्रोह खः थ्व उपन्यास, अले थ्व 
सतिनां जाःगु समाजया पक्ष कःघाःगु 
ठु । | 

>5ग्गरिज़ाप्रमस्ताव्ड 


राच्चस"" 

छह्य राक्तस''' 

छह राक्षस *व क्त्रथायू वयाच्चंगा दु। 

बं स्वह्म प्राणीयात थो मुक्ति बी । छ्य मनूया 
मुक्ति मेह्य मन्‌यात तसक हे म्यानापु खनी । 
अहो ! थ्व कवथा गुलि ग्यानापुसे च्चनी कहय ! 
स्वंगः छथ स्वखे मिखा तिसी। छच लब्यंगु 
स्वंगू ह स्वखे क्बपसां पुली । स्वःवक्वसिया ह्य 
प्रीसे च्चनी । तःन्हु तक ला अहो ! थ्व भया:कवं 
हे जुइ ग्याइ भनूत। थ्व भयाःक्च हे गुलि 
मिभां दनी । 

आः ब राक्षस तलय्‌ बगलयू थाहाँ बनी | 
पाखाकुने तथातयागु चुपि कया हइ। अलः 
ह्वापालाक ' ह्वापालाक ''' 

_ हत” 

अरे ! जिके हे दुने चनाः जितः पनाच्चंह्म 
सु? जितः तलय्‌ बंगलय्‌ वने व्यु। जित 
जीवनया रोग लनीगु अपरेशन याके ब्यु। स॒ 


(१) 


दु जिके दुने) जिके दुने सुं मढु। जि स्यू, 
न्द्याक्व फू याना व्छःसां हतपत फ्यतू वइद्य 
छम्ह शारी दु । जियःम्ह'''शरी! 

शरी ! जि स्यू , वया जितः यः। जि जक 
मखु वया पासां नं स्यू , बया जितः यः। वया 
पासा जक मखु जिमि पासांनं स्यू , वया जित 
यः। तर जि स्यू, जिगु छय्‌ वयागु निति 
छम्ह म्यानापुसेच्चम्ह लसि टु, उक बं जित 
त्वःताव्छःगु खः। 

शरीं हुयाव्छत जिगु ई थःगु न्यतालं । 
हुया व्छये फइला बं जितः थःगु नुगलं ? दनावन 
व जिगु मुल । दनावने फइला व जिगु 
नुगलं ? 

अहँ जिगु नुगलं व गबलें हे पयाह। 
वने फइमखु। व जिशु नुगलय्‌ थुलिं प्यपुना- 
च्वंगु दु कि गबल हे चहिला वने फइमखु। 
जिगु नुग: न्ह्याकब खिउँसे च्वनेब्यु, खिउँसां 
व अन हें च्वनाच्चनी। सखे तिमिला थं थःथम्हं 
त्वयाः ब ह्लिलाच्चनी । जिशु नुगः कंकाः जक 
जुइब्यु, जितः यक्व हीसे च्वनेब्यु, यक्व कथं 
ती ब्यु, व बहे कंझालय्‌ च्वनाच्वनी | सखे गुलाव 
स्वां थे थःथम्हं हयाः व ह्विलाच्चनी। 

आहा! जिगु नुगः गुलि नह्य पुसेच्वंगु 


(२ ) 


क्यब | थन गुलाव स्वां दु, तिमिला दु अले 
ख्वषिया मनी दू! 

अँ ख्वबिया मर्ना'"* ! च्च... जि यःम्ह शारीं 
थुकी म्वःल्हूगु मरु। 


— शारी, मीं मस्त दयेके न हेला १ 
बं लिसः सब्य । 
-- छंत ग्वःम्ह मस्त यः ? 
चं लिसः मब्यू | 
-- आः थर्थे दयेकेमाःगु नं सदुनि। छं 
गबले यः अबले दयेकि। मी ब्याहा 
याये न्हे ला? 
बं लिंसः मब्यू । 
“- लिसः बी मरूला ? 
— जाँच घुंकाः लिसः बी। 
-- छाय्‌? स्वयाकं न्यने मानिला? 
सखु ! स्वयार्क न्यने मानिगु मखु । मतिना 
स्वयाके न्यना: जुइगु मखु। ब्याहा ? ब्याहा धायेव व 
ग्याःगु छाय ? लिसः बीत जाँच धुके माःगु 
छाय? लिंसः! लिसः बीत आः व स्वतन्त्र खःनि 
ला ? 'दये? धायेगु सिवंग्यू वयागु म्हुतुइ मेरु 
लिसः न्ह्यनिलः ? 
उह ! गज्याःह्य व ! नुगलयूसं च्वनानं गुलि 


(३) 


तापा:हाय व ! 

व थुलितक तागानाच्वंगु दु कि गुगं 
बाछबाजं सः वलकि इ ग्याः जि, न वयातहे 
काःवःगु खःला । गुरुं ब्वनापौ खनकिदे ह्य पीसे 
च्वं जि, न वयातहे बिया रछइगु खःला । 

जाँच सिघःगुतःन्हु तःन्हु हं दयेधांकल । 
जि स्यू, बं जितः लिसः व्यू बइमखुत। बं जित 
तापाके धुंकल। जि स्पू, बं जितः सत्तिकी 
संखुत। जिगु छे यू वयागु निति ग्यानापुसेच्वंद्म 
छुटमा लसि दु। जि स्यू, व जिशु छे य्‌ दुस्वः 
बइमखुत । 

तर आः? आः व वइला। वयागु मतिनां 
वयात जिथाय्‌ व्छयाहइला । जिमि कलाः सी 
घुंकल । व दिपया नउ जुइधुंकल। आः बयागु 
मतिना म्वाना वइला ? 

आहे, ब मतिना, वं थःथम्हं चीप नकाः 
स्याये धुंकूगु मतिना, मतिना स्यम्‌ अमृत धाइ, 
थःथम्हं बीष जुइ धुकूगु मतिना, व मतिनायू 
केबल सी नवइ, जीवन बास वइमखु | अज्याःगु 
हानं स्ायेफुगु हानं सीफुगु मतिनाय्‌ प्यपुनाः 
जीवन हूनीपिं त्यपूया दथुइ गुगुं अमृतया आस 
द्‌इमखु । व मतिना, वयागु नुगः नमस्वाःगु 
मतिना जितः छु यायेत? ग्याः जि, व वइ, व 


(४) 


वलकि जि त््रःतेफइमखु | चास्तत्रय ब मिसा 
जितः छु यायेत ? जितः माःगु मतिना खः, मिसा 
सखु । जितः साःग नुगः स्मः, शरीर मखु | मिसा 
ला जिं हयझहा हयेला ? कलाः ला जि ह्वयृह्म हयेला ? 
हाय ! जितः केवल कलाः छु यायेत? खालि 
मिसा, खालिध्यांग छु यायेत? ब मिज ति 
भाग्यमानि सुं मदु, गुम्हसिया कलाः व प्र मिका 
निम्हं छम्ह हे मिसा खः। अले व मिज ति, 
जि तति, अभागी सुं मदु गुह्यसिया कलाः केवल 
कलाः अले प्रेमिका मात्र प्रेमिका खः। जि 
अभागी खः। जि दुखी खः। जिगुफुक सुखया 
बाखं बं ख्वबि भाहांबुइकाव्यूगु दु । ख्यि फू 
चायेक व्यूगु ठु । ख्बबी फिनातःगु बाखं गबह। 
ध्वमगीमा हे परमेश्वर, मेगु छु मब्यूसां जि 
यःहा शारीं जितः ख्त्रबि नितिकिसां ब्यूगु ठु । 


छु, व थ्व हे पलंगय्‌ ग्वतूगु खः 
बयात जि भ्व हें पलंगय घयपुनागु खः। व 
*व हे मुलय च्चंगु खः | बयात जि थ्व हे 
नुगःपाय तयागु खः। बं चिप याःगु जिगु 
न्यताः न्ह्याब्ले निप जुयाच्चंगु दु। (वास्तवय्‌ 
बं चुप्पा नःबले जिगु न्यतालय्‌ ई कीगु सदु।) 
हाय ! व च्वनावंगु जिगु मुल न्ह्याबले दिप 
जुयाच्चगु टु। 


(५) 


उछु, थ्व हे हायक खः, थ्व हे तपाःगु 
ह्वायक, जिपि निह्म पाविना: स्वयागु हायक ! 
आहा ! जिषि निह्म ल्वःगु गपायसं । डिश डुग 
गयच्चंक लयताल ! जिंगु नुग: जक सख, आहा ! 
श्व हयक हं गयच्वंक चंच घाल। चच घाःगु 
हः गकं भ्वाथ्सा थ्व सः सः धाःगु क्वथा आाः 
भःसः धायाच्वंगु दु। आाषाः्यानाः व प्यतुइगु 


भ्व स्त्रोल हर] चक उ चकति साठ, ।जगु 
४ हंगु झुगः जुयाः -प्वाः गनाच्बंग हु। 


जि थ्व ह्वगांगु इंग: कःवानाः स्प्राये- 
सफु । केवल लुगः हृगनीगु समाज जि थः 
सस्तयूत नं भ्घाका थकेनलु। थ्व कबथप्य , थ्व 
पलंगायू जि यःझ च्नोगु पलंगय्‌ थो जि 
ळुझ राक्षस सःतातत्रागु ठ । छझ दत्य सःता- 
तयाशु ठु । छा: ब तलय्‌ थाहां बनी । पाखाकुने 
तयातयागु चुपि कयाः क्बाइां वइ। अले 
हापलाक'' हापलाक । 

om ह्तू 

अरे! सु थ्व जितः पनाच्वंह्य ? जिके हे 
दुनेच्चनाः जितः गन!च्बंह्म ! 

जिमि काय! छपवः नाइसेच्चंगु स्वां! 
संसारयू दक्कले कुति कृति याये अःपुगु बस्तु 
छ्न? स्वा! 


Ss 


(६) 


जिमि स्ह्याय्‌ ! छह्म नाइ 
गुलि ल्बः भ्ययःत थ्व टगु फ्रक | वास्तबय्‌ 
दकते हुथाव्छये अःउगु छु? सौन्दर्य बुक्कले 


स्याये अःमुह्म प्राणी सु) लापाचा! 


~ 


च्चह्म लापाचा ! 


हा 


१ 


14 
६ 
त्‌ 
|] 


०2, 


८५ ८0 
॥ 


च्ड्कापति ब ह्ाज़ापतिन ज्वना: छक 
ब्वव्बस्यात कि सी थ्व लापाचा। पतिंचा हे 
दले जःग केचि खः, थ्व स्तां कुतिकृति यायेत। 
उहु'' मू हः जि। गुलि ह्यांउँक हि बइगु 
ऊुइ। च्च, थ्व हिं वइगुं स्वां व लाघाचा स्यायेत 
छाय जि जन्म जूगु जुइ। थःगु हे ह्वाःतिगःकी 
सायूक थ्व सस्त छात्र जि बुइकूगु जुइ। 

चुपिचां छकः कोव गाः थ्व मचाया 
क्यातुगु ककइ। निकः झुइंक कीव गाः: न्ह्याक 
छाःसां जगु ककइ । उफ्‌ तर तर जितः पनाच्वंह्य 
सु बाःबाः जित गनाच्चंह्म सु? जि बुझइकापि 
मस्त खः तर जिके ह दुनेच्चभाः जित 
न्थंकाच्बंझ सु? - 

छं बुइकाह्वसा ल्यासेझ छाय्‌ मबुइका ? 

ल्यायङ्वह्म छाय सबुइका ! 

ग्वायूडुह्म छाय मबुझका ? 

जि छाय्‌ गवाय दुह मबुइ555-कल555'"" ! 
अय्‌ सु थ्व जिके दुनेच्चनाः हालाच्चंहझ् ? छं 
है धयाब्यु , जिं छाय्‌ ग्वायटद्म मडुइकल । 

जि स्वानाच्चने | मिंनःगु नुगः द्वक त्वपुयाः 
स्वानाच्चने। जि केवल छगः जलय्‌ जूगु चीम 
खः, उकी मचिकं व इताः तयाः च्यानाच्चने । 
हाय ! परमात्मानाप विस्कां च्चनाः म्वाय्‌ गुलि 
थाकु , थ्व जिं जक स्यू, अयूनं जि म्वानाच्चने ! 
तर शारी बःसा'''। बं वेष्टपेपर वास्केटय्‌ मुका- 
तःगु भ्व फुक्क मतिना धकाः हः:सा'' । आः व 
वयेफु । जिमि कलाः सी धुंकल, आः वयागु 
मतिना म्वायेफु। अहँ, नुगः नमस्ताःगु, केवल 
याक्व नवःगु मतिना ब्वलंकेत जि छाय म्वाना- 
च्वने । जि याउँक सिनावने | 

मतिना ! द्यःया वरदान । थ्व वरदानया 
मूल्य मदुथाय्‌ जि म्वायूगु छाय्‌? मतिनाया 
मूल्य मदुथाय्‌ थ्व मचात म्वाका थकेग छाय्‌ ? 
नाइसे स्वां थ च्वंपि थ्व मचात, याउंक न्ह्यो 
वयेकाच्चंपि थ्व सचात, याउँक झना थच्वं, 
थमित न्ह्यलंचायेकेगु छाय्‌ ? 

— पाप" 

- पाप ? 

जिके हे दुने सु थ्व पाप पाप धकाः 
हालाच्वंद्य ) जिगु साहसयात पानाच्चंह्य ? पाप 
गनं वल थन पुण्य मदुथाय ? चा गनं दइ 
हि मदुथाय्‌ ? पुण्य सदुथाय्‌ पाप दइभख्ु। न 

पाप दु, न पुण्य दु। गुलि ग्यानापु थ्व संसार" 
थ्व अन्धकार'' । 

हाय ! द्यः गन वन" 

हे परमेश्वर छ धयाह्य मदु घाःगु 
घास्थं खःला? छं छु थःगु अस्तित्व हे तंका 
व्छये यः ला? जि थञ्याःपिं दुखि गरीवतयूसं 
छंग नां थुलि काये धुनकि हाय! छ धयाझ 
दहे सदुम्ह खःसां दया बये माःग खः। छग 
भरय्‌ थुलिच्चने धुनकि जिभिग सरं हछ 
लुया बयेमाःगु खः। हाय! क्यः धयाम्ह दह्‌ 
मदुग खःसा जि सुया भएय च्चने! *ब मचात 
जि सुया भरय्‌ तया बने। 

अहो ! थय्‌च्चंक ग्यानापुगु थासम्‌ द्यः 
सदु । थयूच्चंक ग्यानापुग इलय्‌ द्यः मदु! च्यः 
घयाम्ह नं सखे खू खः, छम्ह ग्याफर खः। 
गवले भाल अबले मढु ! ह्रापा''' ? सुख । शान्त। 
आनन्द । जीवन | सतिना | छंद । ह्वापा ग्यानापु 
धयागु छु दु? ठुवेटना घयागु छु दु! युद्ध! 
अरे ! ब मूखेतयू खेलकूद खः। मूखतयू सज्जा 
खः | अवले द्यः दु। द्यःया सः दु द्यःया जः दु। 
यःया बः दु। आः? दुघटन दुघेटनाया पुचलय्‌ 
म्वायेसाःगु इलय्‌ द्यः स्व? ह्वापा अमृत तवने ठु । 
अबले द्यः दु। आः गुलिखे नसाय्‌ विष ल्बाक- 

ज्याये घुंकल । थ्व बिष नयाः स्वायेमाःगु इलय्‌ 
द्यः ग्व? मतिना नापं छगू इख जुइ धुंकल। 
थ्व इख फयाः म्वाये साःगु इलय्‌ द्यः म्व ? 

हापा द्यः दुं । संसारयात स्वर्ग यायेत 
सनाजूपिं दुमदु जि मस्यू। आः द्यः सदु। 
ससारयात स्वर्ग यायेत सनाजूपिं यक्व ठु, जि 
स्यू। तर जिं सस्यू, थ्व मूखेतथूसं गय्‌ मसिल 
ययः सदुथाय स्वं गनं दइ। हाय! जि गय 
मसिल, स्तरा मदुथाय्‌ थः गनं दइ। 

द्यः सदुथाय्‌ घोछि जक्र च्वनेगु नं अपराध 
खः। घौछि जक म्वायेगु नं वह अपराधयः 
दण्ड स्प: | उकेद्रे थन फुक मनूत वाथाबाथा 
कनाच्चंगु ठु। मातृभूमि धकाः अगिंसथलय्‌ 
तिंतिन्हुया च्बंगु दु। भ्वहे तिंतिन्हूपि मूर्खत 
मदइ धकाः मखुला जि थ्व मचातयूत म्वाका 
थकेगु? जीवनया नामं छगः धः ककइ घाका 
थकेरु ? 

— पाप" 

— पाप? 

अय्‌ सु थ्व जिगुहे नुगलय्‌ च्चनाः जितः 
क्वाक्बा त्यानाच्चंह्, ख्वाख्वा त्यानाच्चंह्य ? सु 
छू? न मिखां खनेदुह्, न ह्लातं न्ह्यायेदुह्म । 
अहो! न दुह्य न सदुझ | छछुद्यः खःला ? 

न दुझ नमदुझ। अहँ छु द्यः मखु। दबं थथे 
पं वइमदु | मखु छ द्यः खः। द्यवं थथे पं बइ। 
अहो ! जितः द्यवं पंबःगु ठु, पीर ज्वॉबूज्वाँय 
सइगु गुइ बब्छिया तःगु दु। 

नुगः जिगु पीर ज्वाँसूख्वाँय्‌ सइगु 
कचा | जीवन जिगु दुःख घ्वाँय्‌ज्याँच्‌ सइगु 
सिमा । आहा जि छमा, मेपिनिगु मिखाय, 
गुलि बांजाःगु सिमा जुइ । गुलि न्ह्यंपुगु महिमा 
जुइ । थुक्री मिया स्वां ह्वयाच्चंगु ठु, सिया 
फल सयाच्वंगु दु, ह्याउँसे च्वनाः गुलि ज्वाला- 
उवालां थिनाच्चंगु दइ, च्यानाच्चंगु दइ । 

जिगु जीवनय्‌ दिपया मि ह्वयाच्चंगु दु, 
अले मृत्यु सयाच्चंगु दु ज्वाँयज्वाँय । व्वॉयज्वाय्‌ 
सया च्वंगु मृत्यु खः, अले मृत्यु छगः फल 
खःसा, अवश्य थ्व भचासां साय्‌ माः, पाके- 
जुझइबले । पाकेजुइबले न्ह्याग्गु नं साया: 
भचासां । 

मृत्यु जिगु काच तिनिला ? 

उक जुइका श्व थथूच्चंक फाकुसे मसाःगु । 
तर जिगु नितिं गुगुं वासः दनिला ? 

मृत्यु कचिवले हे जक विष, पाके जुलकि 
व अमृत खः | 

मृत्यु पाके जुइला थ्व थासय्‌ ! 


\ 

कचिबले हे हाया मवनीला थनया घा-फसं ? 

थनया वा-फसं हायेकूगु छगः मृत्यु नये 
धुन जि, जिमि कला:या । आः निरः मृत्यु कचिगु 
खाना नये जि, जि काय व जि स्ह्यायथा। 
अले थःगु हे -छगः भरायग्वःगु मृत्यु खाना: 
नये जिं, थःथम्हं अमृत भाःपियाः । 

मृत्यु ह सरासर मुक्ति खःसा अमृत 
जितः छु यायेत? घोछि म्बायेत हे थयूच्चंक 
थाक्‌ धाःसा जितः अमर जीवन छु यायेत? 
उहू ' व थं तःघंगु सराःछु दइ थन! अमृत 
थं तधंःगु सराः छु दइ थन! आहा! मृत्यु 
वरदान खः। बिष द्यः खः गुह्मस्यां वरदान बी 
मृत्युय'। बिषं बरदान बी यःपुता” यःहिरा'"` 
मोत'`` 

अय्‌ जिके इुनेच्वंहझ् छ, हालेमते छ। 
छंगु उपदेशया अथ ग्व? व व्यथं खः। जीवनय्‌ 
आखिर मत्यु सयाच्चंगु दु। दुःख ज्वॉयज्वॉय 
ह्वयाच्वंगु दु । ध्यबा सइगु मंत्र सुनां स्यने 
फुला ? अय्‌ चःति हायेकेगु लें कयनीपि, दुःख 
सह यायेगु ख स्यनीपि, ध्यवा हायेकेगु ल 
क्यने फुला ? 

"7 ध्यबाय्‌ आनन्द मदु'' 

अरे ! आनन्द छु यायेत? माःगु ला मोज 

मज्जा खः गुकिया निति ध्यबा सिवे छु 
माःग सदु । आनन्द ला न्ह्या्म सनूया नुगलय 
नंडु।व ला मत्यु थे हे निमूल्य, अले 
निःशुल्क दु। आनन्दया निति ग॒गं नं उपदेश 
थन माःग सदु । अयच्चंक कसा नयाच्वंपिंसं 
हे स्याः सचाः धाःसा स्याः चायेकाबीया निति 
थन छगू संत्र थदु। अय्‌ मनूत स्याः चायकि 
जिग उपदेश न्यँ। आसु नुगः हृसें। छिमिसं 
साः धकाः ग_ग्‌_ न्ह्यत्त न्ह्ययाच्चन, छक: ल्ह्व॑या 
स्तर, गुलि घच्चायापु ब। भोग या:लिसे मचा- 
यावनीग, छता वास: नकाः छिभित आनन्द 
बियातःगु, दु। वा ब वासः बान्ता यानाः नतुना 
स्व, गुलि घच्चाइपु आमु गल्लि। अय्‌ हुलि 
हुलि नलिनलि वःपिं, अले फ्वना नयाः नं मुक्ताः 
सदुपि, छिमिग जीवनय्‌ छु ल्यं दनि? अहो! 
छिसि अज नं म्वाये सगा:नि ! वा थ्व घच्चा- 
यापुग्‌, जीवनं राजिनामा याये वा, थःग हे 
हिया हस्ताक्षरं थ्व भ्बॅतयू सहि याये वा । 


का स्व, जि सिसायात थ्व काय॒या पीर 
सदु, थ्व स्ह्यायूया पोर मदु । पीर फुक्क जितः 
प्वःचिका: ब॒ याउँक सिनाच्वंगु दु | याउँक सित 
सिसा छ, याउँक सित। आः लाछं जें मस्यात 
सखुला ? छयं मस्यात मखुला ) अः” व 

~ 


पापी जयात, ब पापी छ यंयात उनाव्छये घुन। 
वास्तंवय्‌ मीत छु पापया सजाइ यायेत च्वं 
बइगु खः ह्या झीगु मीके गुगु ह्यात लही 
थयच्चंक थाकु कि आत्मा मियाः नं थन मुक्ताः 
मदु । 

अस्पतालय छंत डाक्टर गयूच्वंक हक्क गु 
ख ला सिसा? मी चीसि मीके ध्यबा मदु हला 
मिसा? आः ला भीत ध्यबा नंम्वाःल। छत 
ध्यबा सदयेक सगाःगु जिउ उना व्छये घुन। 
छंगु बंधनया पःखाः थुनाव्छये घुन। छंगु जिवं 
चुलिंव:पिं मचात निद्म दनि | छंत अमिसं आः 
धयाः कनी, बाःनं अमित गथेयानां मुक्ति बिया- 
हल खनी। अमित आः जि ठीक यानाबी 
केवल छमात्रा वासलं | मनूत , उगुंथुगु' वासः 
नः जुइ न्ह्याग्गु ल्वयूया छता वासः गय मसिल 
असिसं। तर न्ह्याग्गं नक्रलि लाइगु इलय्‌ 
ग्याः जि, बिष नं थन नकलि लाइ, अले जि 
सिकाःलि जि मस्तय्‌ न्ह्यल चाइ। जि तसक 
ग्याः। जि सिकाः नं थपि स्वाना च्चंसा''' । जितः 
ला चुपि ह माः | चुपि'''। ब वासःया विश्वास 
मठ | व बिषया विश्वास मठु। सि तसक दाल 
धकाः मचातयूत डिडिटि तयेका बियाँ सि छ 
हे मसी'''। बिष जुइब्यु कि विश्वास। व 

कर्किया ह्वाती खः। ककिया ह्वाती च्तनां जितः 
गयू जी । 

ताःला सिसा छं? ताःगु खइला। अथे 
तासाला अहो! टःखया वासः गुगं खनि 
द्‌इस1! दुःख वास्तवय्‌ ह्यहं जक जुइगु खइ । 
आत्मा ला सखंला तसक स्यात कि म्हं हे 
प्याहां बना व्छइ। 

स्यूला मिसा ? छपु जः्गु चुपि हे 

धंगु वरदान खः, छं भाःतयात, छं मचास्ाचा- 

यात। छुह्म दत्य हे तःथंझ यः खः, छं भाःत- 
यात, छं मचाखाचाय'त | का व दत्य आः तलय 
वनी, पाखाकुनय्‌ च्वंगु चुपि उवनी। अले 
ह्वापा ल!क'"' ह्वापालाक''' । 

— हत्‌ 

सु थ्व जितः हत्‌ हत्‌ यानाः हक्काच्बंह्य ? 
जि दकले तःजाःगु सिंहाशनयू च्त्रनाः विचा 
यानाच्वनागु टु । अय्‌ मनूत छिपिला साःगालय्‌ 
दाःपि कीत खः। छिपिं उलिउलिसंगु जि स्पष्ट 
खनाच्चनागु दु। जि मचातयृत जि थ्त्र भ्यत- 
नालयू बांव्छ्या थके मखु, थ्व ध्याचलय्‌ प्वंका 
थकेमखु । 

-- पलेस्वां 

-- पलेस्वां''' हत्त री ! सुनां धाल पलेस्वां 

भेतनालय्‌ ह्ृइगु खः ? पलेस्वांला निर्मल पुखुली 
हइगु खः। कुने साःगालयू गबलें पलेस्वां छफो 
हःगु खं ला छ॑ ? 

जिगु जीवनय्‌ ला छु मोज मज्जा मदुसां 
छल पवित्रह्म भिसा दु। थभिगु जीवनय 
अहो" थ्व छलकपटया, सिस्कट-कफियतया 
इलय्‌ उकिया नं आशा मदु। दुरु - छताला 
थमिसं शुद्धगु त्वंगु मदु, आलु निगःला थसिसं 
बिष सदुगु नःगु सरु । शुद्धह्म मिसाला अमृत 
खः। अहो ! थज्याःगु इलय्‌ अमृतया आशा 
यायेगु" उहुँ 


जि डाक्टणयाथाय भ्वय॒ बना वबया। छ 
मस्यूला मिसा जिमि पासा डाक्टर? अहो 
वयागु कथाय हङ्गकङ्ग, पेरिस व लण्डन सिवाय 

मदु । स्टेरियो छग:हे अहो ! थन न्यायेमाःसा 
सिन्याट्टः वं हृ। मिन्याद्दः दां छ स्वयनं 
ला भिसा! 

थ्व ह्ृगगु चकति, थ्व ह्वगंगु तन्ना । अयूसां 
जि थःगु जीवनयात ह्रां मधया । छं दं धकाः 
ज्यनावःगु भागःसकि, नवःगु उसिना जाकि। 
अयसां जि थःगु जीवन नवः सधया। जाकि 
नवये व्यु, जितः जा नकोह्य मिसा गंगाजल 
थ पवित्र खः। थ्व तन्ना भ्वाथः जुइब्यु 

थुकी जिनापं द्यनीहय सिसा तुल्सि हः थे 
शुद्धह्म खः। जि थुलि हें लुदं, अले जि थुलि 
हे मन च्बं कि जितः पतिवूताह्म मामं बुझइकल 
जिसि कलाः पति वता, जि केह पिसं जिगु ख्वालय 
भाज मथाः। जिगु संतुष्टि थुलि हे खः। 
जिगु सुख थुलि ह्‌ खः। नत्र, नजि ब्वखतय 
च्वने नं, न जिगु क्वथा हङ्गकङ्ग पेरिसं जिगि- 
जिगि च्चं। जि थुलि ह लुदं कि जि कलाः 
खनाः मूहाले म्वाः। अहो ह्राचतिनि डाक्टरनीनं 
जितः छु धाल स्यूला ? -- माष्टर, छ तःमिह्मसा 
जि छके ह वयेगु खः। साष्टर, जिगु कमं 
गञ्याःगु जुद्र। जि सतिना यानाह मिज 
चीमिह्य हे जुयाच्चनीगु | ~ माष्टर, छं मेह्म 
च्याहा यायेगु मखुला ? छ तःसिह्मसा, जि छंके 
हे वयेगु खः। 

जितः चीमियात भकाः जि द्यःयातब्वः 
विजा । अहो ! सितिकं सराः बिया। वास्तबयू 
द्यःयात न्ह्याक्त हे धन्यवाद ब्बूसां मगाः खनी | 
नत्र डाक्टरनी प्ययुं अराः जिगु जीवन बं 
साःगाः मयाइला ? भेतनाः मयाइला ! 


पासा खना: जि कन्ना चाः । जि डाक्टर- 
नीयात धया -- डाक्टरनी, छ॑ जितः थथे याये- 
सते | छ जिमि पासाया कलाः खः। छत स्यंकेगु 

जिगु कतव्य मखु। बं धाल -- हत्‌ साष्टर, 
थः पासाया कलाःयात भचा स्द्याइपु छथाना- 
बीगु छंग कतव्य धकाः खः | 


अहो! गृकियात अ्रष्टाचार धाइ थों ब 
आदश जुयाच्चगु दु । गुकियात अपराध धाइ 
थौं व करतेव्य जुयाच्वंगु दु। अले मूर्खतयूसं 
छाय्‌ घोषणा मयातले? --थों संसारय्‌ गनं 
ह अपराध मदु, गनं हे भ्रष्टाचार मदु, मात्र 
आदर्शे आदर्श दु। 

उहु! थज्याःगु आदशया पुचलय्‌ तया 
थके मखु जिं थः सचातयूत | जिगु ह्राती छगः 
अणुवम दुसा उद्धार याना बी जि गुलि मनू- 
तयूत । थ्व जुगय्‌ दक़्ले तःधंझ्ञ महात्मा सु? 
च गुह्यस्यां अणुवम दयेकल। ढक्कले पापी 
सु? व गुझस्यां अणुवस - मुक्तिया वासः 
अकाशय्‌ हे पनातल । 

अपराध । थों आदर्श । भ्रष्टाचार! थों 
आदर्श । थ्व मचातयगु भाग्य छु ह्वाः स्वया 
धाये माःला? थोंया फुक्क मचातयृगु भविष्य 
जि ह्लाः मस्वःस, जातः मस्वस घया बी-ऋायमचा 
च्यः जुइ, म्ह्यायमचा बंजाः | थों म्वायेगुया 
आधार हे छु ठु? फायूसचाया हिंचःति म्ह्याय- 
मचाया बंस । 

छछा: नकेगु स्त्रयाकें चित्त दुला ?थों 
थः द्यांमलासं स्तरयातं छटाः नकेफुला ? पाजु 
पिथाय निन्हु च्वंबले ग्वाचो नकल ह. । मचात 
मारा जू। आखिर थः धयागु न व्यथ खः। 
थुलि व्यथ खः कि थः ति व्यथ नसु दइ 
नसं दु। 

वास्तवय थः धयाह्म मनमन तातापाना 
बनी । मनमन सतिनाः थः परे जुया वःसा 
अहो ! सुया सुनाप इहिपाः याये खनी? सं 
नापं थः परे मजूतले दक्कले तघं:गु थः यायेज्यू , 
ब नाप इहिपाः याये ज्यू । इहिपाः थःथितिया 
केन्द्र खः। ब केन्द्र तातापानाः थः सखया वनी । 
अले हानं इहिपाः याये खनी। वास्तवय्‌ थज्याःगु 
चट्टच्वंगु नियम छु द्यवं दयेकातःगु सखुला ? 
य्यः मदु धाः सु? थः अवश्य दु। 


हाय ! द्यः धयाह्म दुगु खःसा बं थ्व 
संसारयात स्वर्ग मयाइला? दुःख मनुखं ला 
स्वयाच्चने मफु धाःसा दबं स्त्रयाच्चने फइला ? 
उहु ! थज्याःगु चिकुलां लेय॒लँय्‌ ग्वतुलाच्बंपि 
मचात''' अहो ! नये मखनाः कवंख्बाःपिं मचात'`` 
बुरात बुरित फ्वनाजूपिं''' धेधेचूपिं'" `` थपि 
ला बहादुरत खः, गोर्खालीत खः, ताये दयेक 
भोकलाग्यो भोकलाग्यो- धकाः हालाजूपि । 

गुलि ग्वाफरत दनि थन नयेपित्यात 
धकाः हे हाले ग्या:पिं, दुने फ्वाका जूसां ख्त्रःसिं 
थे छानाच्वंपिं, प्या: सुखुसां ह्वाय्‌ पताः थं 
धस्त्रापि। अहो! जिगु पीर अ्वाँय्‌ ज्वॉयू 
सर्ाच्चंगु सिमाया हा गपायूहाकः। वंगलसि- 
साया हा सिवे नं ताहाकः वया हा। अहो! 
सतकनिवासीतयत नापं हाकांजाया वनाच्चंगु दु 
ख्त्राउँसे ख्वाउँसे च्चंगु झुतुी। जि मचात''' 
जि मंतकि अहो खिपतय्‌ न्यासि बनेमाःपि 
मचात''' थमित सुनां स्वइ ? 
थन य्यः दह्‌ मदु, अले डाक्टरनीया 
यत्थे याये दु। न थन पापयात दण्ड दु, न 
पुण्ययात सिरपाः। डाकटरनीयात छु आनन्द 
दइला ? च अपराधं वयात कसा मयाइला? 
जि नयना -- डाक्टरनी, छंगु जिन्दगिइ आनन्द 
दुला ? 
वाह! जितः भगाःगु छु दु? छं 
मखंला थुलिमछि संपति दु | उलिमछि 
कमेयाइह्य भाःत दु। अले छ थे 
हिसिदुझ्ष प्रेमी दु। 
-- डाक्टरया जिन्दरिइ ले ? वयात 
आनन्द दइला ?. 
— का वयात झन भमगाःगु छु डु? जि 

थ बांलाःह्म, बांला:ह्म जक ससु, तः - 
सिह्मय कलाः दु। थुलिमछि संपति, 
अले पिने प्रेमिका दु। 
-- डाक्टरनी दके दुश्लीला जिहे खः। 
न जि छोय कलाः दु, न संपति'' 
-- माष्टर, जि छंत छु ग्वाहालि याये मफु 
रेष्ट्रॉलयू यंकाः च्या छकः त्वंकेगु 
सिंवे मेगु छु याये मफु। अँछं 
शरीचा ब्याहा याइ घधाःगु''' । 
-- सुनां ? 
— महेश्चरीं 
उहु ! शरी । वयागु नामय्‌ जितः चुइँ- 
चु पूगु मि दु। लुमंक्त्ररां नुगः मि पू । वयागु 
नामय्‌ निखेरं कःति धाः ठु। लु्मक्त्ररां नुगः 
घाः घाः जू। 
शरी खंसां निसं जि सिल, संसारयू 
थःत थयूच्चंक यःह्म मनू नं दये यः खनी। 
शारी खंसांनिसं जि! सिल, संसारय्‌ अतिना 
धयागु नं जुइ यः खनी। द्यः दयेव्यु, मद्ये 
च्यु, मतिना अवश्य दु खनी । 
ब्याहाः यानां जि जव कलाः धयाह्म सन, 
अहो वयात जि बँयू हे मतया, मतिना थाना। 
घनघोर नक्सा माया याना । सच्चा मतिना 


(२१) 


धयागु सखे बहे खः। तर शरीथात खनेवं 
वयागु नितिं नुगः मिखा कनेव जि सिल-- 
त्यपूर। सतिना ज्यापु बुयात याइगु माया हे 
जक रु; । ससार्‍य मतिना धयागु अवश्य द । 
शारो खंसांनिस जितः अनुभव जूगु दु, संसारय 
मतिना धयागु अवश्य दु । तर थ्व धाः चायेकेगु 
घटना सकसियां कमेय्‌ मदु खनी। भ्बहे 
फमु ला कथं वनेवले, द्यः धयाह्म अवश्य दु 
वयात अनुभव यायेगु चेतना फुकसिके मदु 
खनी । 


सिं छत्वाः खिपतं सालाः ह्मिता च्वनी 
जि काय्‌ कुने च्वकय्‌ । खाया पा छपा धर्वाक 
तियातःगु दइ व सिं च्वकायू । अहो वयात गुलि 
आनन्द चः जुइ। वयागु चेतनायात दक्कले 
च्वह्य गु आनन्द हे व खः जुइ । डाक्टरनीयात 
दक्कले च्चह्मग आनन्द हे भोग खः। सतिना 
हे मनुष्य जीवनया दक्कले च्बह्मग आनन्द ख 
थ्व खें पत्याः जुइमखु डाक्टरनी। ह्मभोग हे 
मुख्य आनन्द खः -- थ्व खे पत्याः जुइमखु 
गम्ह नं सतिनामि। अभिके अनुभव दु मनया 
भोग, अले निगू आत्माया योग हे मनुष्य 
जीवनया आनन्द खः । हिला (गिजेयाना) च्वंपि 
दइ थन, थ्व मनूतयसं कयाच्चंगु आनन्द 

खना: । हिले सास्ते सवःला पा छुपा घस्त्राकाः 
सिंत्वाः सालाच्चंहझ सचा खनाः। 

सतिना धयागु दु व वाः चायेकेग चेतना 
माः। द्यः धयाह्म ठु, वयात खकेग मिखा माः | 
गुलि अद्भूत चाइ लः मदु धकाः हाल्लाच्वंसा 
न्या खनाः। अद्भूत चाःपिं मनूत अवश्य दइ, 
द्यः प्रदु धकाः हाजाच्चाॉपि सनूत खनाः। 

शरी खनेवं हे जिके ब चेतना चुलि 
बःगु खः गुकं जितः मतिनाया अनुभव जुया- 
च्वंगु दु । स्वयात खनकि जिके च चेतना चुलि 
बइ हे परमेश्वर गुगु चेतनाय्‌ द्यःया अ नुभव 
जुयाच्चंगु दु । मतिना जूह्म नाप हुनेगु जीवन 
हे जक जीवन खः। सखे वहे जीवनं जक 
द्यःया चेतना सुरू जुइ । नत्रसा थ्व जीवन छगू 
धिरिधिरि खःचा स्वः, वेकारयाह्य छह्य सनू 
सालाच्बनेगु रिक्सा खः गुक सारा चेतना 
घाराघुरू जुइ | 

मतिना अनुभव यायेगु जिशु कर्मय्‌ 
दु। हाय! मतिना जूह्यनाप जीवन हनेगु 
जिग, कर्मय्‌ सदु । द्यःया दृश्ययू जि गबले मिखा 
कनेद्‌इ, हे परमेश्वर" जि शारीनाप गबले हने 
द्इ | 

वास्तवय आः ब वयेफु जिथायू। आः 

वयागु नितिं धापलां ख्याः मदु जिगु लुखाय्‌। 
तर वयात आः जिं छाय दुकाये? वयागु 
मतिना आः मतिना मखु जिगु मिखाय्‌। 

आः व वःसा भाःत माःह्य खः, मतिना 
माःह्य मखु। जि आः मतिना मा खः, 
कलाः माःह्य मखु। अबले हें बं जिगु खें 
न्यनेमाःगु खः वया यःगु जूसा। जि कलाः 
दुह्म जुलं छु जुल, वयागु मतिना मतिना खःसा | 

खः, बं जिगु ख मन्यं खः | तर वयागु 
मतिना सतिना खः। वास्तवय्‌ जि हे जिगु 
खेँ न्यनागु ग्वः? जि थों संकल्प यायेधुन कि 
जि गःकियाः सी, थ्व सचातयृत नं जि जीवनया 
खिपः फ्यना बी। अहो ! थ्व राक्षसयात छाय 
मव्छत जि तलय्‌ बगलयू तक। जि थो, ओहो ! 
याःगु गयूच्चंक | जि याकःचा च्वने जी 
मखु थन। थ्व सचात नाप जि याकःचा झने 
जी मखु थन। उट! गयूच्चंक् मूहाःगु जि 

गु ह विचार गु हे ग्बसाल॑'' गयू- 

च्वंक ग्याःगु जि। 

जितः छह्म पासा माल थों। जितः छ्य 
पिवाः, अज्ञ छद्म थुवा: माल थों। थ्व राक्षसं 
वाराघुरू याइ थ्व सस्तयूत, अले बं स्याइ 
जितः। प्याहाँ बने माल जि। ब्वनाहयूमाल 

डाक्टरुनी । व थों चच्छि पिषाः च्वना थब्यु। 
जिगु नुगलय्‌ उलिउलि सनाच्वंहझ हत्णरायागु 
ह्वाः ज्वना थब्यु। स्याइ जि थ्व मचातयत 
थौं" स्याइ जिं थःत थःम्हं हे थौ"' 

जि गुलिसित शत्र भापिया। वास्तवय्‌ 
जिथः हे थौंथःत शत्र खः, अले डाक्टरनीया 
ग्वाहालि काः जुया। अहो! गयृच्चंक ख्यंगु 
थ्व गल्लि | न्हू सतक चाःह्यवने सःसा आत्म- 
हत्या मयाइला थ्व गल्लि । 

- हाउ ह्वाउँ 

छु रहर उयाहःगु थ्व खिचातयूसं | 

फलय्‌ चाःतुलाः द्यनाच्बंपिं सूखेतयूसं । अहो । 
थज्याःगु चिकु हे कत्यले मफु अमिगु रहरयात । 
उई दयाः लयृताः सखे अपिं जि थञ्याःह्म 
छह्म वफरायात। 

घुर चुर द 

अहो! फलय नं दुला सुखया 

नह्य ? छ्ह्म फ्वर्गियाके नं दुला आनन्दया न्ह्यः ? 
दुःख. सखे कपिसं खनीगु जक खः थःम्हं 
ताइगु सखु। दुःख नं सखे भिंगु अयूलाः खः, 
उकि छु वा: चाइगु सखु। 

“ हो हो हो हो''' 

बास्तवय्‌ कत्यलेफुगु मदु नुगःया आनन्द- 

यात गुगुं कष्टं नं। ड्रम थानाः झुथानाः म्ये 
हालाच्वंगु दु, प्याखं हुलाच्वंगु दु, थ्व होटलया 
च्यःमचात, च्यः च्वना: नयेसालं नं । पाहों 
ब्यात कि सखे थमि उत्सव सुरू जुइ । भु थाना: 
प्याखं हुलेगुली नं गुगुं बाजं थायेगु ति हे 
सुख ठु जुइ। 

दुःख धयाग, वास्तवयू कल्पना खः। 
नुगलय्‌ छभाः खिउँया बइगु अन्धकार खः, 
सत्य मखु। अन्धकार धात्थेला किचः खः, तत्व 
सखु । जीवन सुख खः, दुःख सखु। मचातयत 
जिं स्याये मज्यू, जि सी सज्यू | हाचः कथाय्‌ 
वयाच्वंह्य राज्चसयात गबले नतुइ मज्यू। अय 
जिके दुनेच्वंझ, छ थः जुइब्यु कि शारी, जितः 
क्षमा या-बिन्ति जितः पे, जिं गग, इलय 
चुपि व्हन धाःसा नुगलं प्याहां वयाः †जिग्‌, 
हाः उवे । `` अहो ! गथे हि तिंनन्‌न म्हुइग्‌, जुइ'`` 
ह्य हे इक्कुसे च्च। छु घयाग्‌, विचाः जिके वःग, 
जुइ ` । 

— ट्याक्सी ! 

वाह ! गूलि नाइसे च्वंग, सीट । सीट 
गुलि नाइसे च्वं । ध्यबा जक दयेमःः 
जीवन गुलि येपुसे च्यं । इलंदरः बंगु टयाक्सि- 
यात छगू जक शाब्दं दिकेफु । थ्व लाख व्दंचिनाः 

चुलुचुलु जुइह्य जनावरयात दां केवल छतका 
ह जुइब्यु, थःगु ल लिकेफु। वास्तवय थ्व 
लाखव ह्य जन्तुया छतका नितका नयाः हे 
प्वाः जायेके भाः । धानि धानि ला दुगु जिगु 
जिउया सखंला छकू निकू ला नयमा: । 

वाह ! गुलि याकन शयन डाक्टरनीया 
छे । ध्यबा जक दयेमाः, तापाःगु छु इइ थं। 
चाह ! ध्या जक दयेमा: वं न्ह्यासितं साल 
काइ, न्ह्याह्म ससतिना चइ । 

आहा! लुखा नं चाः खनौ । 

चास्तवय्‌ थ्व छौँ जिगु हे खः छाय- 
धाःसा थ्व छोया थुवाः डाक्टरनी खः, अल 
डाक्टरनीया नुगलय्‌ जिशु राज्य ठु। 

अरे डाक्टरनीया कथाय्‌''' डाक्टर, अले 
डाक्टरया मुलय्‌''' ? डाक्टरनो"' ? मखु छह्म 
मेझ हे मयूजु। मयूजु नं ददो! झस्यूह्य | 
चीणा। थः हे स्ट्रूडेण्ट। 

- नमस्ते सर 

— नमस्ते 

वीणाया नमस्तेयात जिगु नमस्ते लिसः 
गु दु। नमस्ते यायां दनावःह्म धीणा स्वफाय 
फ्यतुनाच्चंगु दु! व भ्या:भचा हे मछाःगु खने- 
सदु । डाक्टर ह्िलाच्चंगु ठु। सखे, थोंकह्नय 

मिसा जुइब्यु कि मिजं केबल छगू कप क्व्राःगु 
कफि खः, अले कफि न्ह्यने तयाः मछाले 
माःगु छु मदु। 

— मास्टर छाय आःइती ? 

-- कमला ग्ब? 

-- वलाथःछेय्‌ 

— ए"'' का घनक़ा जि दिमित डिस्टव 

जक जुल 
— फ्यतु रे छया डिस्टवं 
— ह्माःल लिबात 


'लिबात? शब्द लिस जि कथां पिने 
थ्यनाच्वंगु दु । स्प्रींग दुगु खापा थःथम्हं थ्याप्प 
त्यू वंगु ठु अन दुने कमारी वीणा दु। जि 
स्यू अन दुने गुबल लुना दु, गुबले लीना दु। 
अहो गयूच्चंक ग्यानापुसेच्चंगु भविष्य अन 
ठुने छलं ग खनेदु। 

ट्याक्सि छग; वःसा गुलि ज्यू । ट्याक्सि''' 
धिक्कार थ्व दयाक्सि माःपिं सनूत | माःगु ला 
थःगुहे कार खः। डाक्टर खं ला, डाक्टरनी 
खं ला यःत्रले यथ्थाय थ्यं। धिक्कार! जिगु 
जीवन गुलि कह्य । 

उहु ! पितिपिति, पितिपिति न्यासि बनेगु 
जीबन नं जीबन ला? थ्व शाताव्दी'' ? बनं 

बाचाइलयू'"' ? पितिपिति न्थासि वनाच्बनेगु''' 
खिचां ह्वाउँद्वाउँ उद्क । कार दयेव्यु कर 
जितः नं'' हे ईश्वर" । उह! कार द्वं दये- 
कूगु गन खः। बला मनुखं दयेकूगु खः । अहो ! 
सनूतयूसं गरीवतयूत ही चायेकेगु वस्तु सिवाय्‌ 
छु दयेकूगु मदु। गरीवतयूत नुगः मुइकेत 
चाहृय्‌ चाहय हे थ्व शहरं न्ह्यः वयेकूगु मदु । 


डाक्टरनीया थःछे नं ताहे पाःका। व 
चं हं त्यानु का। हत्तरीगञ्य़ाःह्म ध्वाढः जि। 
त्वानुगु छाय्‌ ? तापाःगु गनलं ? जि डाक्टरनीया 
थःछे लं तापाःथाय्‌ श्यनाच्चंगु हु, उके मखा 
सत्ती सजूगु। डाक्टरनीया थःछे डाक्टरनीया 
थःछेलं गवलें तापाःगु मदु। उछ, जि वं वं 
थ्यनाच्वंगु दु । थ्यगु दु। 

— अहो ! माष्टर छायू थबायृती? 

— डाक्टरनी, थौं छकः जिथाय्‌ नु 

— छाय्‌ भ्वय्‌ दु ला? 

— भ्बय्‌? द्येकाकानु”' नु थथ्यं नु' 

"7 छाय आबायूती ? 

— छाय छाय्‌ कानुले 

— लनं फी स्वाः ला? 

- म्वाःल, नु। कोट छपाः फ्युले विकुसाः 

डाक्टरनी वास्तवयू वांलाःह्म हे मिसा 


खः । वाह ! वयात कोट ययूच्वंक लघः । भुयूगु 
कोट, तुयूगु ख्त्रा:। छगू यपुसेच्बंगु सौन्दय 
पि 

आहा ! डाक्टरनीया कार स्वाँ थे नायू । 
खराचा थ चुल्ल वं। का, आः गुलि सत्ती। 
छह्य मिसा जक नापं दयेमाः, संसारय्‌ तापाःगु 
छु सदु। 

आहो ! लुखा चायेका हे थकल खनी 
जि। तालं ग्रयेत ताला जि अवश्य कयाग 
खः | गथे तालं सग्वस प्याहां बन जइ जि। 
वास्तवय जि जिके मटु थौं। सुनां जिग ह्मा 
संका तःग जुइ | 

मस्त ला याउँक दनाच्चंगु दु। न्ह्यःया 
सखे मुखूनाप जक हने यः, जि नाप ब उस्त 
च्चंग मद । 

— डाक्टरनी, थी चच्छि जि नाप च्चना 

च्यु।वा थन वा ! 

ना छु उसुउसु नवःगु थन? 

डाक्टरनी ह्वाराह्णारा नस्वाःह्म खः। तर 
वयागु नस्वालं जिगु कथाया नवःयात त्याकेफुगु 
मदु । जि लयूताः, आखिर जि थञ्याःपिं गरीब- 
तयग, है. विजय ठु | डाक्टरनीनं सिखा चाःहीका- 
च्वंग, ठु। वयाग्‌ सिखा गबलें हूग'ग्‌, चकती, 

गबल रंग ब्वःग्‌, अंगलय्‌ , अले गबलें हाकुग्‌ 
लासाफांगायू लानाच्वंगु दु। वयाग मिखां 
कथाया नवः मालाच्चंग, दु। तर वंमस्यू,व 
नवःराज व थःहू फ्यतुनाच्चंग्‌ खाता तःलय्‌ 
सुलाच्बंग, दु। 

¬ गयूच्वंक उसुउसु नवःग थ्व'' 

वाउक वथंगःगु को प्रा नवयाच्वंगु दु । डाक्ट- 
रनी नं मखुगु खे घाःगु मदु । अयूनं गय्‌ थे सस्यू , 
डाक्टरनीरात जि कोप्रां व्छाके सास्ते बः, जि 
बयागु खे सह याये मफु | व्लालु थ च्चं वयागु 
लालि अप्वःगु अपित्र म्हुतुसि प्याहांवःगु स्य । 
वास्तवयू जि थःहे अपित्र खः। व्छालु तायेगु 
छायू जि अयृच्चंक ताकसेच्वंग खः्गु खें। 
उकीसं व थो जिगु परिवारया संरक्षिका खः । 
वयात जि कोप्रा नत्रयेके मञ्यू। व देवी खः। 
वयात जिं घुपाँयू च्याके माः। भिंगु चुरोथ 
रवंकेमाः । 

डाक्टरनी चुरोथ त्त्रनाच्चंगु दु। कोप्रा 
पिने मातनय्‌ भ्वपुलाच्वंगु दु । जिशु कोथा 
आः डाक्टरनी नस्वाः । डाक्टरनीया चुरोथ 
नस्त्राः। हापासा जि मिसातयूसं चुरोथ त्वंगु 
स्वये मयः। आः ला वयागु म्हुतुं प्याहां वःगु 
क सुपांयू खः, अले वयागु ख्वा: चन्द्रमा । 


(३१) 


आहा चन्द्रमा व व सुपाय आः जिगु कथाय ठु | 
सित, जिके दुने च्वंहझ राक्षस। जितः चन्द्रः 
माया सुवाः दु। 
- छ धास्थं बांलाह्य हे मिज खः, 
माष्टर । 
- धन्यवाद । का स्त्र,। जिमि काय्‌ खंला ? 
छिमि काय स्वयाः बांमलाः ला ? 
— बौ गयूच्चं! बौ स्वयाः वनी का। 
- जि पाखे छुह्य मचा दयेकिलेछं। 
— का त्बःता व्छया व्यु। जितः सचा- 
सिचा भ्वाः। छह्म दत, गात | 
- छंत कोस्वँ धाइ का, डाक्टरनी । 
- पाये ब्यु । 
— मत स्याये न्हैं? छ मत स्यानाः यने 
नंगु खइमखु । न्ह्याबलं प्रकाश मखु 
गबल गबल अन्धकार नं न्ह्याइपु। 
— म्वाः जि म्याः खिउँल कि। 


अहो ! खिउँ खना: ग्याःह्य डाक्टरनी | 
थ्व कथायू च्वाक्क चये यःह्म राक्षस खना: व 
गुलि ग्याइगु जुइ। व छु मत्तौ तयाः बःगु खः 
वयागु नितिं बहे ख खयेब्यु । उह्‌! वयात जि 
कने जीला, छाय जिं बयात ब्वनाहयागु खः । 
चास्तवय्‌ जिं थःम्हं हे ल्वःमंका व्छयेमा, छाय्‌ 

जिं वयात ब्वनाहयाग, खः । > 


Fk 


छु नयाः म्वाइ थ्व मचात, जि छम 
संत धायेबं"' जिगु नुगःया कुचात | 


थन यक्क मनूतदु, उकी मध्ये जिछझ, 
अले जिहे छद्वासित जक्न थः मचातय पीर दु, 
मेपि फुककं सज्ञां म्वानाच्चंगु ठु । अहँ वास्तवय 
थन म्वानाच्वॉप सुं मदु । सकल थ्व सितिबंगु 
समाजया छगू पुजी जुया: सनाच्वंगु दु । गरीचत 
फुक्क छगः छुगः यंत्र खः, अले गुग इन्धन 
सुनानं संचालन यानाच्वंगु दु । वास्तवय्‌ थुलि- 
सछि भिडय्‌ छु हे जक मनू ठु।व जिखः। 
मनू ध्र मेसिनय्‌ पाःगु थुलि हे दइ कि मनूयाके 
पीर दइ, यंत्र पीरं शुन्यं जुइ । जिके पीर दु, 
जि मनू खः। अले थुलिमछिं मनूत सनाच्वंगु 
दु, जुयाच्चंगु दु, अपि यंत्र खः, अमिके पीर 
सदु । 

अरे ! सुनां घाल अभिके पीर सदु? 
पीर मदुह्म थन सु दु? पीर तंकेत थन गुलि 
स्याः सदु ज्या जुय्राच्चंगु दु । सुनां मस्यू चुरोठ 
बीप, अय॒लाः घीष ? थ्व वीष बः क्राः सनूत 
दना जूगु दु। छाय ? पीर तंकेत। अहो! 
सनूत वीप नया जूगु दु जोवनया घाः लंकेत। 
पीर जोवनया घा:। भ्व थुलि लिउलिउ बह 
कि अयूलाख्ं त्वःते सार्थं हे भयंकर ख्त्राः उयानाः 
ह्वांग याः वइ। अले लाछि खिचां थे बंथायू 
तक पीरं ह्वाउँ ह्वाउँ उइकाजूपिंत जिं गथे यंत्र 
थाये फइ? ओहो ! अयूसा थपि फुककं सनू 
खःलाःले? अरे मनू खःसा थमिसं छाय 
थ थःथम्हं सीगु गाः सग्वल ? मनू च पशुया 
दथुइ पाःगु थुलि दु कि अनू थःथम्हं सी फु, 
पशुं थःगु सृत्युयात थःगु ज्त्राय्‌ छचले मफु। 
अयूसा थपि आत्महत्याया कल्पना मदुपि मात्र 
पशु खः. थले थ्व पशुतय्‌ दथुइ च्त्रनाः जि 
थःगु मुक्तिया राजमार्ग खंकाच्त्रनागु ठु, वोधिज्ञान 
लुइकाच्चनागु दु। आहा! जि यःह्म मुक्ति रेची 
जोशी दिपया पारी जितः पियाच्चंगु, दु । 


जीवन छगू रोग सिद्ध जुल कि उकिया 
बास: ? चीष ! 
मञ्जिमगात कि न धकाः द्वं दयेकातःग्‌ 

नसा ? वीष ! 
द्यव॑ ब्यूगु छगू तःघंगु वरदान ? बीष ! 
सनूया ढक्कले तःघंगु ज्ञान ? वीष! 


चीप नयाः सी ज्यू - “वहे मनूया दकले 
तःघंगु ज्ञान खः। मनू जुयाः म्बानाया थ्वहे छगू 
घिसिलाःगु प्रमाण खः । वीष नया: जि सिनात्रने । 
मचात नि नं जि चीष नकाः: स्याना थके | 
नत्र जिगु बाखं कचाइ मखु। थसिसं छय्‌ छुइ 
दयेका यंकइ, अले जिगु बंशं जि स्वब्याइ मखु, 
तुब्चा थजु जिशु बंशा। थ्व वेकारशगु समाजया 
अंश । उत्पादन थमजु गुगुं नं पुजी जिशु बंशां 
च वेकारपिं जनावरतय्‌ यंत्रया । अर्थ याकनं 
थुइब्यु फुछ मनूतयूसं जिगु मंत्रया। आखिर 
जिगु वंशया अन्त गुम्हं सनू मखु। द्यः... ! 
अरे ! बला थुलि असंभव खः कि द्यः ठु धयागु 
खँति हे असंभव खः। अले द्यः सदढु 


अरे! द्यः दु। च्यः मदु धाःह्यम सु? छह्म 
काँ लुमुक निभालय्‌ च्वनाच्चंगु दु, अले जः 
मदु धकाः जिहि यानाच्चंगु दु। व कॉनं छु 
स्यू कि निभाः लुमु जक मखु व जः नं खः। 
हाय ! जि छुस्यू कि गुगु आधारय जि म्वाना- 
च्चना व प्राण जक सखु यः नं खः | है परमेश्वर ! 
जितः व सिखा ब्यु गुक जि द्यः थखं। व 

चेतना ब्यु गुके जितः द्यःया अनुभव थजु। 

हाय ! जिके अनुभव मदु द्यःया । अनुभव 
मदु जीवनया । अनुभव मदु मृत्युया ! थुलिमछि 
म्येय्‌ स्याइगु देशय्‌ च्वनाः सीह्म म्येयूया ला 
पाकापाका नयाः नं मृत्युया अनुभव यायेमफुगु 
जिगु गज्याःगु मूखे चेतना। मृत्यु जिके हे दु। 
जीबन जिके हे दु। सखे द्यः छगू प्रबाह खः 
मृत्यु जीवन तक जीवनं मृत्यु तक वेग न्ह्याना- 
च्वंगु घाराया । अहो ! अयनं जिंके न अनुभव 
ठु जीबनया, न होस दु मृत्युया, न चेतना दु 
गुम्हं द्यःया, ३३/३३ कोटि द्यः दतं नं। थ्व 
बिचार जिके गनं वयाच्चन जि धाये फतला, 
अय्‌ जिके हे ठुने बयाच्चंगु खत नं? 


जीवन | मृत्यु । जिं म्येयया ला नया। 
ब ला मृत्यु लाकि जीबन? न्ह्यः लिसे साः। 
न्ह्ः लिसे साः। व छुकिया सवाः? मृत्युया 
लाकि जीवनया ) आखिर प्राण ह्वात्त ह्वायाः 
हझ्िताच्चंहझ सु खः ? प्राणं प्राण नइ, प्राणं प्राण 
नइ सा बल्ला: स्याःया प्रमाण हे थ्व खः । अले 
थयच्वंक्र बल्लाः त्याः थासय्‌ थय्‌च्चंक कातुपिं 
मचात वांव्छया थकेगु जिगु कतव्य मखु। यायेसा: 
जिं थौं छगू अपरेशन थ्व मचातयूत | हाइ ! 
जिगु नुगःया कुचातयूत । थमित ताःहाकःगु 

जीवनया रोगं थियाच्वंगु वासः धयागु 
रोगं थिलकि हे यायेमाः। थमित जि झाः हे 
मुक्त यायेमाः। नत्र पालां प्यमनं अले सालां 
चमबूगु थज्याःगु हे विचार गुलि गुलि बाथावाथा 
कनी -र्थाप। जि थ्व विचार प्यनंका व्छयेसाः | 
साः लिसे ताःहाकः जूगु थ्व विचारं जि मुक्त 
जुइमाः । थ्व जीवनया रोगं जि मुक्त जुइमाः । 

घडिया सुइ जितः स्क्रलया ले क्यनाच्वंगु 
ठु। जि मुक्त जूग मदु घडिया घेरां। स्कूलया 
घंटि तांतां याना: जतः चले यानाच्चग दु। जि 
मुक्त जूगु मदु घंटेया चक्कां। जि थःगु घडि 
छकः चायेका स्वयां छगू चक्कां मेगु चक्कायात 
हीकाच्चंगु टु । चाःहीकाच्चंगु ठु। अहो ! ह्म 
पाले जितः, जिं विद्यार्थीयात, विद्यार्थी बया 
मां बौयात, बथा मां बोन मेपित चाःहिकान्वंगु 
दु। छ्य मनुखं मेहम मनूथात चाःहिकाच्चंग ठु 
अले थ्व वेकारग यंत्र छगः सुचारु रूपं चालु 
जुयाच्चंगु दु । अय्‌ हिकुलां थ चाःहिलाच्वंपि 
छिपि दिनाव्यु। अय्‌ मोटरय्रा पांग्रा छिमिसं 
बिद्रोह या | 

हम वि शिक 

सखे फोन जितः वःग्‌, जुइ। जि मुक्त 
जूग, मढु टेलिफोनया तारं। आः जितः छह 

मतुखं चाःहीकइ | उल्लु, हेडमाष्टरयात चाःहीकल 
फोनया घटं । 

— दी "` मासोयव फोन छि, | 

फोन जिगु हँ। हेडमाष्टरं जितः फोन 
्रियाच्चंगु दु । वाह्‌ ! जिशु धायेगु गुलि सञ्ञा ! 
जिगु वसः, जिगु फोन, जिगु''' जिशु स्कूल, 
जिंगु देश, जिगु भाषा | जिगु धायेगु ई बरात्रर 
बह थ्व संसारय्‌। थ्व संसारयात तःथासं वां वां 
न्याये ज्यू जिगु जिगु घधकाः। वाह! स्कूलया 
फोन आः जिगु''' "` 

हल्लो""` 

जि स्यू थ्व कमला खः। डाक्टरनी। 
गुझस्यां घमण्ड यानाच्चगु दु कि व सदां मुक्त, 
अले वयात थें सुख थन स्वयातं मदु । वास्तवय्‌ 
च कमलाचा, वया भाःत, थपि व्यथपि प्राणी 
खः । सभाजय थपिं खालि भार खः गुगुं भरोसा 
मखु । मनू धयाह्म सभाजयात ज्याय्‌ ख्यले थदु, 
अले धकाः जीवनया मू च्वह्मनी । थ्व डाक्टरनीनं 
थःत हे जक सनू खनाच्वंगु दु। वास्तवय्‌ थ्व 
दक्कले कह्य ह्म प्राणी खः। ख्त्राः नं वया वाउँ 
भत्त ख्वाः वः। हाय हे चाःतू। छकः निकः, 
जितः मत्ती बइ, छु रहरं द्यबं मुके हःगु जुइ 
दकराक पशुपंछि मनूया नामं मनूया पुचलय्‌। 

सनू वयाझ गज्या:ह्य खः खंफे फुला सुनां नं सनूया 
ख्यालयू ? सनू पुचलय्‌ सदां ल्वापु हँ । छाय 
ल्वापु सजुइ ? सनू घयाह्म छु छताजि जनावर 
खः ला? सनू समाज ता तःताजि पशुपंछिया 
छगू पुचः खः । थन ल्वापु गुबले प्वनी ? ध्वं 
खिचा, घु, च्वलय छु रहर तयात्रिल द्वं मनू 
धकाः छगू हे पुचलय्‌? छु तमासा ब्वयेत 
ल्ाकःबुकः यावा बिल ब फुक पशुपछि थ्व सनूया 
नासय्‌ । वास्तत्रय्‌ मनूय़ा ख्वाः गथे च्चं सुनां 
स्वये नं ला ? सु ठु थन मनू ख्त्राः वःपि? 
गुलि म्येय्‌ ख्या: बः | गुलिं सल ख्वाः बः । गुलि 
इहे ख्वाः व। गुलिं च्वलयू ख्त्राः बः। गुलि 
ब्याहां ख्वा: वः! जि यःह्म छह्म नं खंला'"' 
शरी ब नं सनू ख्वाः सवः। ब छुख्वाः वः ?"`' 
परी ख्या: बः। धरतीया मनू मखु थे च्वं व, 
सगेतय्‌ ब्वइ थें च्चं व। 


भत्त्‌ ख्वाः डाक्टरनी हालाच्चंग फोनय्‌ । 
हाफ टाइसय्‌ बिदा कया वा ह फोनय्‌। गोदावरी 
वनेगु है। सस्त गन तया थकेग जि? याकनं 
हे ल्याहाँ बयेगु हैं| बइ''' च नाप जुलकि वाच्चा 
ई सजुइक जि गबले लिथ्यंग दु । ग्वःकः ला 
जि मस्त पाउरोटि निकू नयाः द्यनाच्बंग ठु । 

हू बाह्य डाक्टरनो। बं स्वये व जक मनू 

थच्चै । जितः वं बाउचा यानाच्वंग्‌, दु। ध्यबाग्रा 
चश्मा स्वया: व॑ जितः गुलि चिकोचाधिकः खना- 
च्वंगु दइ। गज्याःगु उल्टागु चश्मा। मेगु 
चश्मांसा चीधिकःसां नापं तःधिकः खनेद्‌इ । 
गबले व ध्वगीगु चश्मा नच्चुक छथाये दइ। 
बया न्ह्यनेला जि धरहरा खः, घरहरा। व 
साःगाः बाः वनीगु धः खः। जि मनहरा खः 
सनहरा। खः ब ध्वबा दह्य खः। तर, तःधंह्म 
मनू सखु। वया भाःतया दर्जी तःघं, तर व 
तःथंह्य मनू मखु। मनू तःध, न दर्जा जुइ, 
धनं। दी सं पिउन जुझफु। तर व तःधंञ्ज 
सनू जुझइफु। चीमि जुइफु, तर तःघंह् मनू जुइफु | 
वाह्‌! तःधंगु दजों थः यस्स दइमखु, तःमि थ 
यस्स जुइमखु, तर तःधघं थः यस्सं जुइफु। 
परीक्ताय्‌ पास जुइगु थःगु ह्वातय्‌ सदु, | वाह ! 
तःघं जुइगु थःगु हं ह्लातय दु, थ्व स्वयाक 
कायेमाःगु बक्सिस सखु। 

जि लुस डाक्टर जितः छकः तःधंह्म 
मनूयात स्त्ये थें स्वःगु दु। वं जितः चुरस 
ब्रिल। जि धया-- 

— अहँ, चुरस त्वःते धुन जि। 

ओहो" 


डाक्टर अजू चाल | छह्म तःधंह्य मनूयात 

स्वयेगु मिखां जितः स्वत । अले घाल-- 
-- ओहो" गुलि दत? 
— दत, छ अमेरिका बंबलेनिसं। 
-- अ''` ठीक यातका छं । जिला त्वःते 
धकाः गुलि सना ग्व" 


खः जि ठीक याना। चुरस त्वःता। बं 
वेठीक यात । ठीकयाःह्य तःघं लाकि वेठीक याःह्म 
तःघं ? अवश्य ठीकयाह्म तःधं। च स्वया: जि 
तःघं। वाह्‌ ' तः जुइगु थःगु ह ह्लातय्‌ दु, 
चुरस त्वःतेगु थःगु हं ह्रातय्‌ दु, डयलाः खःतेगु 
थःगु हे ह्रातय्‌ ठु, खःग खे हायग, थःग हे 
हातय्‌ टु, खःग, लँय्‌ पलः तयग थःग्‌ हे 
ह्वातय्‌ ठु । बाह! वाह !! थःग, तुति, थःग्‌, 
म्हुठु, थःग हा: थःग हे हातय दु । तःधं जुइग 
ग_ हे ह्वातय दु। तर गयुच्चंक अजूचायापुग 
खं थ्व खः कि छुह्म मनू ह थन तःघं जुया- 
च्वंगु मदु, अले गुलि दुःखसियाः चीधं जुया- 
लमण कः 
तःधं जुइ अःपु, चीधं जुइ थाकु। चीधं 
जुइत गुलि खच यायेमाः। अयलाः त्वनेमाः। 
चुरस त्वनेमाः। मत्ती वनेमाः। गलि कत 
यायमाः। आहा ! द्यः जुइत ग्‌ लि अःपु, 
जुइत चाकरि यायेमाः, ग लि हिचःति हायेकेमाः | 

जि च्यः लाकि द्यः? तःमितय्‌ चाकरि 
त्य जुइ, चीमितयू सेवां द्यः। डाक्टरनीया 
संगतं जि छु जुयाच्वंग, दु। जुइमाःग खः 


वया नवुगःद्:, तर जुयाच्चंग्‌ टु छखघुतु लः। 


जिलः खः, गाः वंथाय्‌ बाः धनेमाः | 
एक वजे जुइन। हाफ टाइमया गा थाइन। 
जि छे वनेमाः। हनीच वहनी चिकुइ, कोट 
फी माः। अले डाकटरनीया सेबाय्‌ हाजिर जुइमाः । 
गोदावरीइ बने धाःगु छाय जुइ ? हू बःह्य सिसा" 
सदां जि थथेमनं खें ह्वाःगु छाय? लँय्‌ 
बंसां मनं खे्वाः । छे य्‌ च्वंसां मनं खँह्वा:। जि 
थथे थःगु मनय्‌ कत्त कला च्वंगु छायू ? सखे 
थुकिया कारण शरीचा खः। जि यःझ शरी। 
नुगलय्‌ च्वनाः नं जितः कुतिकुति यानाच्बंगु दु 
अले स्याः सह याये मफया:, जि वासः माला- 
च्वंगु दु। शरीचा लिसे जीवन हना व्छःसा, व 
नु गलं प्याहां बझ अले घाः लाइ। अहँ लाये 
घुंगु घाः गथे लाइ। वया क्यहेँ वरीचा ब्वाके 
हयेला कि जिं! थथे नानारंगया खँ मनय्‌ 
:६:: जूसा थों मखुसां कहयू अबश्य बय्‌ 
जुइ जि। वास्तवय्‌ शारीचा स्प्रयाः नं वरीचा 
बांलाः। वरीचा ल्ह नं ल्ह, भः मः धाः। 
अयूनं जितः गय्‌ थें शारी हे यः, जि यःह्य शारी। 

जितः शरी हे यःगु छायू ? आत्मा छता 
हे खःसा शरी जुलं छु वरी जुलं छु। करेन्ट 
बहे च्याइगु जूसा चीसया नितिं थ्व नुगःया 
कचकच छायू? निम्हं छझ थ हे जि सरिवरि 
याये मफुगु छाय्‌ ? 

अरे ! आत्मा छता हे खः धायेगुया अथ 
ला चाछताहे खः धायेगु जक खः। चा छता 
हे जुइ व्यु, बुया बइगु फरक खः फरक खः। 
क्यब बहे, तर गुगुं स्वां खः गुगुं घाँय्‌ खः । 

अय्‌ जि छह्म पशु खः, अले ध्यन खनी 
घाँयूया लुखायू । कोट फिड, ह्वायूकं स्व, सँ 
छथ, मस्तनाप खं ह्ला, यग्गु या। नुगः ला 
हिना हे वनाच्वंगु दु खनी थ्व खँया सुकाय्‌। 
जिगु घाँयया सः तायेदु। हालाच्वंगु खनी 
फोनयू । जिगु चुगःया खे ताये दुगु गुगुं नुगः 
द्‌इला, थ्व संसारया गुगुं कुनय्‌। 

-- अपायूधंगु बोडिंगय्‌ नं नेट छगू हे 

सिमाय्‌ खाये मायेका तयेगुला- 


— शोभाला शोभा खः। क्यअय_ जक 
शोभा खः का। 

-- वायूडमिण्टन कोर्टेयू नं सिमाया शोभा 
ला माःगु मखुनि। 
-- वला जूगु जुइहे धुंकल । धंदा छाय 
काये ००० 
— लँगडा मजुइव जिलका। राजुयात 
सस्मि वह वइन धयादिस। 
डाक्टरनी रिसिभरय्‌ हालाच्वंगु टु? 
अँ अँ" ज्यू बला न्ह्याथाय्‌ यंकेमाःसां यंकेका''' 
हसहस '' Thank you. 
- सु व? स्वयात Than बिय़ागु? 
— माष्टर, जि वोडिगय्‌ वने मालका | 
— छाय्‌ ? गोदावरी वने धयागु मखुला ? 
— राजु सिमां कुतुबल हँ" 


-- का, गबले ) 
— थीं” बायूडमिणटनयागु नेट सिमाय 
तःबंगु ह्‌ । 


- अपाय्‌ घंगु वोडिगय्‌ नेट छगू हे 
सिमायू खायेगु ला ले यानातःगु""' 

2” वहेला। शोभा हुँ सिंमा। -क्यबयू 
धकाः सिमा शोभा जुइ''' 

ला आः छु जुलहेंले 

-- तुति त्वःधूगु दु हँ । न फ्राक्चर जकला : 
-- आहे स्वः बने माःगु छायले ? अन 
डाक्टर दु हे ठु । वासः यात हे जुइ । 
-- वास: ला याये घुंकल''' स्त्रः बने 
साल नि 
— बौह्य स्तरः हुँ धाले। “वसा डाक्टर 
नंखः। छ वनांछु यायेगु? कतांमरि 
दयेकेगु ला मखुनि। 
अँ, धात्थ बोह्य हुँ धाये हला 
अयूसा'" जि कह्वय्‌ वनेका 
आखिर छुह्य मिसायात छुह्य मचा मखु, 
छह भिजे हे तःध खनी। थो कहयला मस्त 
मां-बौ दयेक हे अनाथ खनी। डाक्टरनी हस्पि- 
तलय्‌ डाक्टरया नम्वर चाहीकाच्चंगु दु । वया 
कायू बफरा राजु बोडिगया नामं छगू अनाथा- 
लय तुत त्वःघुकाः ग्बतुलाच्वंगु दु। मिखाया 
नह्यःने जि छगू अन्धकार खनाच्चनागु दु-मां- 
बौणा मतिना मद्येक ब्वलंपिं मनूतयूगु समाज 
गुलि खिउँइगु जुइ - कल्पनां जक हे जितः 
इक्याच्वंशु दु । 
थोंकहयू कार दत, टेलिफोन दत, अनेक 
दत। तर समाज पाःगु दुला ? लभ यायेगु टेक- 
निक न्हू न्हूगु दत। लभ पाःगु दुला? तुति 

त्वःघूद्य काय स्त्रः सबंसे डाक्टरनी जिनाप 
हिलाच्बंगू दु। जि नापया लसपसं फुक वोडम 
सिलाच्वंगु दु। थ्व योदावशिया पाक वयात 
न्ह्यइपुका च्वंगु दु। थ्व छ णुगु न्हूगु बाखं 
खःला ? अहँ, थ्व पुलांगु ह बाखं स्वः । पुलांगु 
हें लभ खः। लभया इतिहास थ्व ह खः कि 
न थ्वयात मानवता माः, न नतिकता माः। 
*वं भाःत स्यायफु, श्वं कलाः स्यायेफु, श्वं 
मस्त स्यायेफु, श्वं न्ह्याग्गुं थायेफु । सभाज हिले 
धुंकल, अह थ्व वेमान लभ ह्य.गु मढु । न्हू न्हू- 
गु आविष्कार “वयात न्हू न्हूग॒ टकिनक वरदान 
थे ब्यूगु दु | शवयागु स्वमावय्‌ हामोवागः हे मानवता 
दुस्वः¶ मु । थ्व डाक्टरनीया आनन्दयात खना: 
सुनां शंका याये फइ कि वया काययात थों 
दुघटना जूगु दु। 

— डाक्टरनी, छगु थ्व आनन्दयात गुगुं 

दुःखं हे स्यंके फइमखु ? 

-- फइमखु । 

— जि सीसां छंगु मिखाय्‌ ख्त्रबि वइमखु ? 

— वइमखु । 

ना वेइसखु । सी माःगु सित। हानं 

ख्ये माःगु छाय्‌ ? 

छं जि नाप मतिना जूगु मदु? 
सखे द्यावं जितः छृष्टि याः बले जिके 
ठुने मतिना धयाग तत्व तये ल्बः- 
मंकल जुइ । 

अले ? 

अले छु, जि सुं नापं सतिना मजू। 
जि नाप नं?! 

घाये हे धुन नि सुंनापं नं मजू। 
अले, छाय जि नाप थथे जुयागु ले ? 
छ ! छ घयाद्दा सु? छगू खुसिया 
किनारा खः । छत न्हुयाः जि छपास: 
लः त्वनेफु । किनारा यग्गु जुइ च्यु, 
जिगु निति लः छता हे खः। 
आम धायेग जक का डाकटरनी | जि 
न्ह्मःने संतकि लुमना सवःसा खः का छुं 
अथे लुमना-लामना बइह्य जात मखु 
जि। छ थञ्यागप सिजंत खना: 
तसक ग्या: जि । 

छाय्‌ ? 

छ थज्याःपिं मिजंतयसं पंजलय कुनेगु 
कृतः याये यः | उखुनु छनाप चच्छि 
चना । हानं हानं अथे द्यं धये माली 

धकाः तसक ग्याः जि। स्व, माष्टर 
ब्याहा या छं। जि अथे वयेमखु । 
सुनाप ब्याहा यायूगु ! 

जि थौं शरीचा नाप लाये घुन। 
क्रा दयागु नां कायेमते जिगु न्द्यःने | 
वयागु नांहे जितः मि थे चुइँचुइँ पू। 
गसुलिं नुगलय्‌ त्यू थं च्वं। 

हः, आमथे धाइगु का जि मथूशु। 
'सतिनाया भाषा धयागु आम हे 
सखुला ? भ्याः भचा हे मथू जि 
मतिनाया भाषा। 


स्व माष्टर च्याई गुदे दत हें, शारीचां 
छंत सतिना यानागु।वच नाप ब्याहा 
या। “' थों छन्हु जि यत्तले छ नाप 
च्वने । 

ह्‌ः, आम यत्तले च्वने धयागु भावना 
हे ला मतिना खः। 

मखु, कन्हयूसं निसं जि छंत थी हे 
सखु। साष्टर, छ भाग्यमानी खः। 
शरी तसकं बांलाः, अले बयागु नुगलय्‌ 
छत माःग, मतिना दु! 

का त्वःता व्छ वयागु, खेँ। जि कलाः 

दुबले हे बःग जूसा जिं वयात लस- 
कस यायेग खः। 

- व ला कानूनं सब्यूनि | कलाः द्येक''' 

ना लुगःया खेंयू कानून थी मखु, 
डाक्टरनी, नुगः सदां स्वतन्त्र खः । 

-- का ताःहाकः खें हाना च्वनेसते । बं 
ति छंत सुनां ययेकी सखु। 

--. कलाः दनिबले हे वःगुसा, बं जितः 
ययेकल धायेगु खः । 

— ब्याह जक भयातका ययेकाला 
च्चंगु हे दुनि। 

— व्याहा मयासं ख्याः याइपिनाप जि 
ब्याहा यायेमखु । 

¬ तसक नातिकृति का माष्टर छ। शारो 
थजञ्याःझ सतिनासि ब्याहा मयाइह्य ! 
जितः ब्याहा याये माःसा याइला 
छं ? छ स्वयेबले जिमि भाःत डाक्टर''' 
"बं धायेके हः बले स्यूला? जिजि 
यः्नाप च्वनाच्वनागु फोटो च्छया 
बिया। बं छु धया हल स्यूला? 
Student 12 य्‌ न्ह्याग्गु जूसां ल्बः- 
संका व्छ हँ। 

— छंगु रूपं जादूयात का डाक्टरयात | 

— छंतसा जिगु रूपं जादू याये फइला ? 

-- छु खः, छुखः। 

— छ थञ्याःक्म नातिकृति, जितः व्याह 
यायेमाःसाला, बरु ब्रह्मचारी जुयाः 
जीवन बिते याइका। जित: जा ब 
मतिना-मितिना धयागु मा:गु मरू | 

-- छंत मतिना-मितिना म्वाः। रेष्टुरां, 
बार ला मा: | गरोबतय्‌ जीवन स्वसा: 
रेष्टुरा बार घयागु ला असित स्त्रग 
थ तापाः। छदाः नयेत्‌ प्यपां चुया 
नयाजूगु दु। मतिना उलि नं मदुसा 
छु आधारय्‌ म्वायेगु अपि । 

— अयूसा गरीवत फुक्क मतिनाया आ- 
धारय्‌ स्वानांच्चंगु दु? 

— अह । क्षमाया । जि इन। बफरातय्‌ 
भाग्यय्‌ मतिना नं मदु। अपि पशु 
जुयाः म्वानाच्चंगु दु। जिनं छु पशु 
जुयाः म्वायेगु ला ? 

— ताःहाकः खें हायेमते | छं सचाखाचा 
नं थः हे सचाखाचा भापी थाःगु दु। 
जि ला आः हे सःताः छंथाय्‌ छे यू 
तया थके। 

- छं तया थके म्वाः, यःसा जि थःम्हं 

हे ब्वना हये 

बचना हचि साप्टर, स्प व तसकं हे 
नुरः ख्वयेकाच्बंगु दु | 

छं अथे नुग: गबले मख्यःला ? 
अहे, जि थज्याः्य अभागी मखु। 
मस्यू, नजि अभागी खःला। जि 
ख्यःगु नुगःया सवाः कायेमनं। व न॑ 
छगू न्ह्यइपुगु हे जीबन खइ, नुगः 
ख्वयेका च्वनेगु नं" 

घात्थं छं मतिना घयागु जु हे मजू ? 
जु ला छाय सजू? का छ लिसे मतिना 
यानाच्चना | कहयू मेह्मनाप याये । 
केस मेझनाप जुइ। छिमि थ छह्यहे 
नाप धयागु सरू'' 

तःह्नाप मतिना यात धाःसा उकिया 
मतलव खः: ह्य नाप हे मतिना 
याःगु भरू | 

माष्टर, प्रकृती न्ह्याग्गुयात नं प्रेम 
यायेमाः । आः संध्याकाः जुल! 
संध्यायात प्रेम यायेमाः । हनीच, 
बहनि जुइ । बहनियात प्रेम यायेमाः। 
संध्यायात जक प्रेस यासा; चच्छि 
ह्विच्छि ख्वयेमाली। सुथनाप जक 

मतिना याःसा हिच्छि चच्छि ख्वये 
माली | हि यात जक ययेकल धाःसा 
चच्छि ख्वयेमाली । चाःयात जक 
ययेकल धाःसा हिच्छि ख्वयेसाली | 
प्रकृतिया थ्व छगू चक्रयातहे ययेकि 
अले न्ह्याबले हिले दइ । 

तर व सनूया जीवनया कल्पना यासा, 
न वयाग जीवनय्‌ सुथ बल, न संध्या 
बल, न हि, न चा,। छंगु जीवनय्‌ 
ला सकतां दु। प्वकलं म्वायेमाः - 
पिनिगु कल्पना या सा 

` जितः मेपिनिगु मतलब मदु | संसारय्‌ 
जि छह्म पाहां खः । थुवाल छु छु 
नकल व ध नये। सभ्य नकूसा 
धन्यवाद्‌ वियाः सुंक बने | 


थुल जि डाक्टरनीया सिद्धान्त | चूलाक्व- 
नाप लभ यायेमाः । गयच्वंक घच्यापुह् 
मिसा | जिगु जीवनय्‌ ग_कु हाकःग्‌, कथि हे 
“वयात न्ह्याय्‌ मदयेमा। घच्यायापुसे च्वंग्‌, 
सिद्धान्त दुथनाः म्वानाच्वंह्य मनूया सोन्दयं नं 
घच्यायापुसे च्वं | थ्वं बुयातःग पाउडर, उला- 
तःग अजः, तयातःग, लालि, अहो, थ्वया 
ख्वा: हे रंग छिनातःग्‌, ख्वाःपाः थें च्वं। थ्व 

मिखां स्त्रइबज्ञे ह्‌ थ्वया दुने छल्ल घच्चायापुद्या 
जनावर म्वाना च्वं थ च्वं। मनूया सिखा थे 
मच्वं थ्वं कनोगु सिखा | आहा ! गय॒च्चंक मोहनि 
भयूब्यू जि शरीया सिखा! 
थों डाक्टरनीनापं चाःद्य वयाः जितः उलि 
न्ह्इपु मजू । वं शरीया नां कास निस लने 
घृंकूरा घालय्‌ हानं स्याक्क घाःखू ब्वलावःगु 
शरोयात जि आः: हे सःताः ब्वना यंके। बफरां 
नुगलय्‌ जितः नकि थ तानातःग दु। 
न्द्यःने डाक्टरनो दु, त! नुगलय्‌ लुयाच्चंगु दु 
शरी । कार चले यायां ल्यल्यपुयाच्चंग दु, 
डाक्टरनी सुत्या! समुन्दरय्‌ , थ लवूतानों । जिगु 
मिखाय्‌ शरी लुयाच्चगु दु, व कसियाच्चंगु दु 
दुःखया समुन्दरय्‌ व सतिनानि। अले लुमना 
बयाच्वंगु दु, जि मचाखाचाया मां, गुह्य तने 
धृंकल थ्व संसारया समुन्दरय्‌ व धाइह्णाइनी। 
थपि स्वह्म मिसात मध्ये स्वयागु जीवन सत्य ? 
बास्तवय्‌ बिते ला यायेदु जीवन थः यत्’्ये । 
जिमि कलाः ' वं छगू समाज बिते 
याःगु ढु, छगू संस्कार बिते याःगु दु, छगू 
रितिथिति बिते याःगु दु। वास्तवय्‌ हामोबागः 
नं बं जीबन बिते याःगु मदु ।। बं तिथि-बते 
बिते याःगु दु। व छगू क्यालेण्डर जुयाः 

फुनाबंगु दु | 

थ्व डाक्टरनी'' थ्व नं खः छपाः रंगीन 
क्यालेण्डर । गुना वनाच्चंगु दु हिंहि। फुना 
बनांच्बंगु दु धमाधम । थ्वयाके गुगं रीत मंदु, 
गुगं संस्कार मदु । छगू नग्न प्रकृति खः थ्व, 
छमा स्वांमा खः थ्त्र, अले थ्वया भाग्य थ्व 
ह खः कि थ्वया क्यबयू सदां बरत दु । तर 
चया ज्ुगः थुलि तक कां कि भसतिनाया जः 
तक नं *वं. खंगु सदु । थ्वयात मतिना धया 
छताजि लः, अले जीबनया उत्सव धयाग ग॒गं 
इहिपाः मखु | हिंयाहि न्हू जुइगु हं भ्वयागु 
जीवनया उह श्य खः। थ्वयाग जीवन सत्य मखु 
थ्वयाग चेतना सनुष्प्र स्तरय्‌ मथ्यं। थ्व छुह्म 
भाग्यसानि खिचा ख बिला:वति खिचा 

शरी''' वास्तत्रयू व खः छ्या मनू गुह्मस्यां 
थःके हुने दुगु पुसा थःगु चेतनां ह्ृयेकाच्चंगु 
दु । बं चुगलं चाः कि मतिना उच्च स्तरया 
प्राणीयाके द्‌इगु छगु चेतना खः। बं स्यू, नसा 
पशुया आनन्द खःसा, झसवाः सनूया आनन्द, 
सतिना सनू स्वयाः नं छते च्वयूयाह्म प्राणीया 
आनन्द । 

डाक्टरनीया नं थों उस्त न्ह्यइपु थे सच्चं । 
बयागु हे म्हुतुं गुगु बाखं प्याहां वल, वयात 

यइपु थे मच्चं। कह्ययूसं निसं बं जितः त्वःता 
बी, शरीया नामय । वास्तवयू बं जितः चिना- 
तःगु ला मदु गुशुं थामय्‌ । अयनं जितः त्वःता 
बीगु वयागु अधिकार थ च्च, अले जि ला सिद्ध 
जू बन वयाह्म हे छह्म पशु थे । हाय! जि छंह्म 
पशु खःला ! जितः सदां पशु सिद्ध यांनां 
कयनीह्य छह्म सु थ ! 

कह्णयसं निसं शारींनाप सुरु जुइशु जिगु 
बाखनं अवश्य डाक्टरनीया ख्वाः खिउँका त:गु 
ठु। लें दुच्छि घं छु खें ह्वाःगु संदु। वयात 
ह्यस्यूसां निसं थ्वयागु ख्वालय्‌ छकूचा खिउँगु 
सुपाँय खनागु थों हे खः। नत्र थ्वयागु ख्वाःपाः 
चन्द्रमाय्‌ जि सुपाँय्‌ धकाः त्वायू चिकेगु हे 
केवल चुरसया कुँ खः। 

वरावर थ्वं मिखा नं तिस्यू थे च्वं । 
सालेगु सुरु यातला थ्वं नं थःगु नुगः दुने छु । 
थःगु नुगः दुने गुगु सत्य खंकेत हे मनूतयूसं 
सिखा तिसौगु खः। वास्तवय्‌ मनू धयाह्मसिनं 
थःके दुने दुगु पुसा मालाः लुइकाः उकियात 
हे हयेके सयेके फयेके मा:। शारां विकास याना- 
च्वंगु दु थःके दुने च्वंगु मतिना। शारी धन्य 
खः। वयागु जीवन सत्य खः। जि भाग्यसानि, 
जिगु जीवनयृ शारी दु । 

— डाक्टरनी, छाय्‌ मनं खें हात ला ? 
— छनाप हनेग अंतिम दिन थों हेखः। 
गन रेष्टुरांलय्‌ वंसा न्ह्याइपुइ । 
रेष्टुरांया गुगुं डिक नं थौ डाक्टरनीयात 
पुकाच्वंगु मदु । डाक्टरनीया ख्वाः जिरो 
बाट चीम थच्वं, व ह्लिलाच्चंगु मदु । डिकया 
सूरय्‌ डाक्टरनीनं छु धाइथे घाइथे च्वं । जतः 
थःगु नुगलं लफ्यना व्छये मालाः वयात स्णा 
थे स्याः थें च्चं, अले मतिनाया खाँ ह्लाइ थं 
ह्वाइ थं च्वं। 
"7 साध्टर 
27 धा, डाक्टरनी छु धाये त्यनागु दु? 
— माष्टर" 
- धा 
— माष्टर 
-- छु माष्टर माष्टर हालाच्वनागु । धारे 
— साष्टर सतिना धयागुजिनंस्यू, 
माष्टर''' 
नुगलय्‌ पां पाःगलि स्यंग ख्वाः ज्याना- 
च्वंग दु डाक्टरनीन॑। अहो! ख्यबि बइ थ 
च्चं वयाग सिखां न। डिकया सूर्य ल्ह्वृयाहइ थ 
च्चं वं नुगः घाः। कनाहूइ थं च्तं नुगःया 
बाखं । 

-- माष्टर''' छुं स्वये मतिना धयागु 
छं हे जक स्यूथं च्चं। छं शरीयात 
उइँ यायेत्यन । वास्तवय्‌ छंगु बाख- 
नय्‌ व जिगु बाखनयू''' 

— धा 

— छता खाँ ल्म्राकऱ्याःबःग दु । 

— छु ख? 

— म्वाल छाय्‌ धाय’ 

-- धाले 


वयागु बाखं ब जिगु बाखनय्‌ छता खें 
ल्वाकंज्या:गु दु हें। अहँ, छु खें ल्वाकज्याःग 
दु ? वयागु बाखं व जिगु बाखं यक्क हे पाः। 
एकदम हे अजःबिजः | भ्याः भचा हे उः मलाः | 
खः च नं चरित्रहीन, जि नं चरित्रहीन। तरव 
लिसं वया मिजंत नं चरित्रहीन, जि लिसे 
जि मिसात, थ्व हे छह्य खःताः मेपि निम्हं पबित्र । 
जि शारी, केवल जिगुहे नामं जुयाबंहझ बुरि। 

जि कृत्तुकुलाः न्यने मास्ते बः डाक्टरनी- 
याके, जिपि निह्मसिया वास्तवय्‌ दवं छु छता 
ल्वाकछयाना ब्यूगु दु । अहँ बं थ्व खेँ हे ल्वःमंका 
व्छ थे च्चं | वं ला मेगु डिंकं थःत ह्वाकाच्वंगु ठु | 

वास्तवय्‌ डाक्टरनीयाके नं छक तसक हे 
स्याःगु घाः ठु थें च्वं। व घाः वं डिंकया सूरय्‌ 

ल्ह्वयत्यंग खः तर घुतुकू थ च्वं। रेष्टु॒रांलं 
पिने वयाः नं वं छु खेँ ह्वागमदु। थों ति 
भ्व मिसा गभीर जूग जि खनाग, सदु। 

— माष्टर, जिथाय नि नु । छंत जि वीयर 

छुगः बिया व्छये। 

जि स्यू, नुगः बीमफुपिसं उगू थुग, उपहार 
बी.। फोटो बी । रूमाल बी | चिट्ठि बी | अंगू बी। 
नुग: गथि चिनेग स्वइ। आखिर मतिनाया 
सुका हे चब्बुइ। शारीं जितः छु उपहार ब्यूग 
मदु, न छु उपकार याःग दु। अपमान यायेग 
सिवे मान याःगु सदु। जि खना: तं चाःगु 
सिवे लयूताःगु सदु । न्ह्याबले नाप लाःसां म्हुतुइ 
तालं ग्त्रये सिवे छु खें ह्लाःगु मदु । तर नुगः 
बीफुझ मिसा खः ब, वयागु मतिना सीगु सदु । 

थो डाक्टरनीया नुगलय्‌ पुलांगु घाः 
स्याना बः थें च्चं। बुलुहुः कार यंकाच्चंगु दु । 
बया नुगः स्वः थे च्चं। सुं जू मदुगुलिं सतकया 
ह्याइपु थे च्चं। सतकयातहे छे, यानाः थना- 
च्वंपिं नं दु। वास्तवय्‌ थ्व अमिगु अधिकार 
हे खः, थ्व सतक लखंलख छै ह्लाका तः थे च्वं । 

डाक्टरनीया छे मःमः धाःसां वयागु 
त्वाः खिउसे च्च। वयागु भया:कय च्यानाच्चगु 
मतं स्वा:यात हे हेपे याः थ च्चं। अयुच्बंक 

हपे यानाच्चंगु थासय्‌ च्वनाः हे छह्म फ्व्गि 
म्ये हाला'बंगु दु। सः तसकं बांलाः। व छद्म 
बाँला:झ हे गायक थे च्वं। 

वयागु म्ये न्यनाः जिगु नुगः सिच्चुसे 
च्चं । तर डाक्टरनी तमं मू हाःगु छाय ? कारं 
काहां वनाः बं फ्वर्गियात लुत्त लुया च्वंगु दु। 
सात्त सालाः छाय्‌ कारय घोक्रे याये हःगु 
जुइ । बफरा - अयूच्चंक गंसिह्य ल्यूने सीटय्‌ 
हासं चुइक कपसां पुलाच्चंगु दुः। 

कार थयूच्वंक तमं घुइँक छाय चले याःगु 
डाक्टरनी ? जि गजप चाः गन यंकेत्यंगु जुइ बं ! 

— सु थ्व सनू? 

— नां न्यचातःगु दइ नि छुद्म कवि का 
नेशनल ट्रे डिंगय्‌ जागीर । स्व माष्टर, थ्व मनुखं 
जिगु जीवन ववोद्‌ याइ । थौं नं थ्वं डाक्टरयात 
ही चायेकइ। थथे भयाःकय्‌ वयाः दुःख जक ब्यू 
वःगुलि धनगढी थ्यंक ट्रांसफर याके बियागु"' 

जि थ्व कविया ख्बाः स्वये मास्ते वः। 
उकेसं मतिनां वँय्‌ जूह्म छुह्म सनू जिगु निति 
दया; हे खः। वयात जि पूजा याये मास्ते वः। 
बफरा कवि गंसिह्य कपसां पुलाच्चंगु ठु । दगु 
अयूलाः ह्वारा हारा नधः | 

कवियात डाक्टरनीनं छे य तये यंकीगु जुइ । 

थःगु मतिनां बँय्‌ जूह्य मिजंशत गथे सतकय्‌ 
थ्यनातये फइ | डाक्टरनीया नुगलय्‌''' बं न्ह्याक 
मतिना मदु धा, नुगः घाये धुसलि गथे मतिनां 
फुसुकुलु जुइ । 

ध्बॅत तीहू तीहू हाःगु ताये डु । तिमिलाय्‌ 
प्वालप्वाल थिना च्वंगु खुसि खः। मिमां दं। 
डाक्टरनीनं गन ब्वना हःगु थ्व? न्ह्याक अय्‌- 
लाखं काःसां जिं तिफ्यनाः धाये फु - थ्व घाट 
खः, थ्व मसान खः। 

 डाक्टरनीनं थन छाय्‌ कार दिकूगु जुइ। 

सखे थनसं च्वंगु गुगुं बल्चा कविया छे खः। 
हाई” ध्याग्रांङ्ग सः बःगु छु थ्व? अहो व 
ला कविया छय' पिचुगु ल्वहृतयू ब्ञ्र जूगु 
खः । गंसिचागु ह्यात डाक्टरनीनं खिचा सी 
लुइ थ घिसिसिसि लुया यंकाच्वंगु दु। खुसि 
बगलय्‌ कवियात वांब्छ्याः बेमान लसिं ल्याहां 
वयाच्चंगु दु । ल्वहतं सिया तःथाय्‌ कविया हि 
नागबान्कि लुइक किनाच्चंगु ठु अले तिमिलाया 
जती प्वालप्बाल थिनाच्वंगु दु। 

ह्यह पीसे च्वं जितः थ्व बाचा इलय्‌, 
थ्व मसानघाटय्‌। कारय्‌ ठुने वःह्य थ्व डाक्टरनी 
खः लाकि छद्म साक्षात लसि खः।.गयुच्चंक 
इक्क सेच्चंगु दः। गयूच्चंक म्याःगु जि । धायेसफु 

जि, न थ्व धात्थे खः न छागसयू खः। जि 
कारं तिन्हुयाः बिसि वने सास्ते वः | मस्यू , थ्व 
डाक्टरनीनं हानं कार गन यंकीगु खः। 

थ्वया त॑ कलाःगु मदुनि। थ्वं वाक्कु 
छिनाः जितः स्वःगु दु। जि थारा न्हू। थ्व 
हीचाः सलं हालाच्वंगु दु। 


माष्टर, छं स्वये मतिना धयाग छं 
हे जक स्यू थेंच्चं। जि ह्वाचः धयागु 
लुमंला ? छंगु बाखनय्‌ ब जिगु 
बाखनय्‌ छता खे ल्वाकज्याःगा हु । 
जि छायू घाये धकाः मधयाग खः। 
थ्व दिन धायेमाःग हे दिन खनी 
धाले सा 

थ्व हे वँयू खः, जिं मतिना रानाह्म । 
क्याम्पसय्‌ ल्कासमेट । जि मस्यू, 
थ्व ला कलाः दुझ खनी। जि मतिना 
याना । 

कलाः दुह्य जूर्णल त्वःदा बिया का 
सखुला ? 

हत्‌ , लाता साष्टर संक च्वं। जिग 
ख ला न्यं। 


छुद्य सिज व छुह्य मिसाया सम्बन्ध 

खिर सतिनायसं ला कचाइ सखु । 
जि ब्याहा याये वा धया। बं स्वीकार 
मयाः। जि लित्तलिना जुया। वं 
ख्या: हे सक्यं। बाइचान्स वया 
कला: सित। अले ब्याहा याये वा 
धक्रा: जितः लित्त, ल्यू वल। जि 
तप्यंक लिसः बिया व्छ्या - जितः 
माःग मतिना खः, मिजं मखु। छत 
माःग मिसा खः, मतिना मखु। हु 
जिग निति मतिना संत, छग गनां 
मिसा धाक दइ । 


झैँ ”" जिगु बाखनय्‌ डाक्टरनीया बाखं 
ल्वाकज्याः वःग दु। ह्वापा जुइधृंगु बाखयय्‌ हे 
गनं गनं ह्ृगनाः ति स्वः स्वः वइगु जुइ, अले 
थथे ल्ताकञ्याइगु जुइ | व हे घटनां डाक्टरनीयात 
लसि यात। जितः छु लाख याये फइला ! जि 
शरीयात खुस बगलय्‌ वाये यंके फइला ! उहू ! 
डाक्टरनी छह्म लसि खः, व मनू मखु। लाखे- 
लसिया बाखं धात्थ खः गुगुं कल्पना मखु। 
थ्व लाखेलसिया थासय्‌ जि घौछि हे च्वने 
मखु। जि मचाखाचा घौछि हे तयेमखु। मचा- 
तयत स्याना व्छये, जि गः किया: सी" 

उहू | गयूच्चक मूहाःगु जि! 

kX Xx 


— धसं न्यात कृसि न्यात थुखे वा पुता 

— अय्या बाबा: 

— धसं न्यात कुसि न्यात थुखे वा पुता 

— अय्या बाबा: 

वहे मखुला थनया बाखं ? पालंपाः चुचु- 
प्यानाः हि त्वनेगु - थ्व ह्‌ मखुला थनया मूप्याखं ? 
थ्व लाखय्‌ लसिंया थाय खः। थन जि च्चने 
मखु घौछि हे। घोछि हे तयेमखु जिं थन जि 
मस्त | जि मस्तयृत मुक्ति दइ आः एक सेकेनं 
ह । एक सेकेनं हे चब्बुइ व लें थें क्यातुगु 
कक्‌ | ककुइ हे कखायेका तइगु खः पशुतय्‌त 
खिपः। खिपः वास्तवय्‌ मनूतयूगु ककइ नं दु 
नुगलं चायेकेमाःगु छपु खिपः। खिपः चफुना 
बी जिं आः मस्तयृगु कक एक सेकेनं हे। एक 
सेकेनं हे मुक्त जुइ आः थपि थ्व बेकारशु 
बाखंया रोगां अले बकारयापिं लाखेलसिंया 
पंजलं । पंजलं प्याहां बने ग्याःपिं मूखेतयूगु नितिं 
खः थ्व जीवन। जीवन छुगः पंजः खः, उकी 

दुने छह्म सेना दु। दु, अले स्यंस्यं थें हाला- 
च्वंगु दु । 

रारी” अरे! त्वःता व्छया ब्यू, व नं। 
व न छद्म लास खः। खः, जिगु संसारया 
सारा रस चुचुप्यानाः छचाखेरं जितः नीरस 
याना ब्यूझ हे व खः। खः व लसि गुहस्यां 
नुगः जिगु कुतिकृति यानाः नयाच्वंगु दु, झले 
छतिकि अयूलाखं म्वाकातःगु दु । म्वाकातःगु दु, 
उलिमछि जिशु नुगः नयां नं कःनुगःह्य वेसानं 
जितः अयूलाः छतिकि स्वाकातःगु दु | ठु, हाय ! 
जि वयागु नामं हिंहि अयृलाः त्वनाः म्वाना- 
च्वनागु दु, अले घाः उसिउसि यानाः ह्लिला- 
च्वनागु दु । 

गात, आः जि पंज: दुने ह्विलेगात। 
लाखेलसितयूसं पालंपाः चुचुप्याकाः म्वायेगात | 
स्वह्म मना व्यया धनी थों थ्व प्रथ्वीं व चक्कंगु 
सर्गतय्‌। सर्गतय्‌ वाह ! पुलुपुलु नगुं सःताच्वंशु 
दु। दु, अभिसं जिगु नुगः सिखा ककाच्वंशुः 
दु। आहा ! भाग्यया खँ थ्व हे सः कि उलिमछि 
जिगु नुगः नलं नं, व वेमानं जिगु नुगःमिखा 
नये मलाःनि। जिगु नुगःमिखां जिग सग 
खनाच्वंग दनि। आः स्वह्य सना थ्व प्रथ्वीं 
बाइ बाइ जुयावनी | 

अय्‌ खार्पा तिनातःग_ ठु। मनूत वास्तवय 
थःथम्हं खापा तिनाः कुकान्वंग दु। उलिमलि 
संसार खापा दिनाः पिने लाका: वांव्छ॒या:ला पंज 
दुने छे धकाः ह्विलाच्चंगु, दु। 
जि मचात खापा तिनाः यने सये धुंकल 
खनी | पंजलय्‌ च्वनेत तालीम गात खनी। 
मस्यु, । थुपिं छु छु सया बइतिनी । खे छता 
हाये यःसा मरि छपा चुई धाइ छु यात नालां 
युकाः स्णाये सइतिनि | 
जितका कुने सु' ०० १ 
खापाया घाराघाराय्‌ स्वयागु लिसः 
ध्व? सलं ला. शरी खः। 
— जि 
न धात्थं खः न हागसय्‌ खः। लुखा 
चायेकाः दनाच्वंहा आहा ! शरी खः। 
छह्य देवी । हे ईश्वर छंत यक यक 
हे धन्यवाद दु, लसिंया मुलं बिसि 
वयाच्वनाह्मसित छं देवीया द्‌ शेन ब्यूगु 
दु । ` संसार आखिर बीष सखु अमृत 
खः। हे ईश्वर, अमृत खः । 
न चान्हेसिया एक जुइ घुंकल। गन 
माया च्वना दियागु आःईती तक। 
मचातयूगु पीर नं मटुला डितः? 

— शारी, संसार आखिर अमृत खनी | 
आखिर संसार आनन्द खनी। नत्र 
जुगांजुग तक ल्वह छाय म्वानाच्वनी | 
चा छाय्‌ म्वानाच्वनी | 

-- आःईती तक गन मायाच्वनागु धयां ? 
मासँ नु तले। 

तले। आहा! मचात ह्वापालिपा स्वया: 

आनन्दं थ्यनाच्वगु दु, छह्म मां दयाः जुइ मचातय 
ह्वापा स्वग्राः आनन्द न्ह्यः वया वंगु दु! 

— माइ माइ धकाः च्चंच्चं, माःगुहे 
सखुका | जि छुयाये छु याये का। न 
सस्त त्वःता थके"”' छुयाये छुयाये 
का । हानं सचातयूत जा नि 
थुया नका । 

— छं मनया ला ले ! 

— जि जक द्यांलाना च्चनीला । छि 
अपी म्वाःला ? 

- जि नये स्वाः" 

- जि छु यायेगु का आः! नु तया 
थकादिसँ । 

— लाये घुंह न्या छु हानं खुसी तया 
थकेगु ला? 

— जितः ला छि थःथम्हं जालय्‌ क्यं 

वःद्य धाइका । बनेत्यज्ञ जिला । मस्त 

अथ त्त्रःता थके मजियाः छ याये 

छु याये जुयाः धकाः चवनाच्वनागु | 

अह, आः जि थःगु नुगः लफ्यना व्छये 

मखु । आः जि शारीयात त्वःता व्छये सखु। 

शरीयात त्वःताव्छःसा जि हानं वहे अयलाःया 

शरणय वह लसिंया चरणय्‌ वनेमाली गुह्यस्यां 

आः नकतिनि छछ्य सिजंयात खुसि वगलय 

।व्छ्या थकूगु ठु। अहो ! ध्यांगां्र बज जूगु 

छथ , हि बाःबाः वःगुछथ', कवियागु जक मखु 

जिग थःग न॑ खः, मेग नम्वरय वेमान लसिंनं 
जिगु हं नां तयातःग दइ। 


शरीयात जि घोछिहे त्वःतेमखु। शरीनाप 
सरीषरी जुइगु हे जिगु जीवनया आनन्द खः। 
आहा ! जिपि निह्म निधो कविताया न्ह्यइपुगु 
न्द स्वः । 

चा फपुलीन, जिमि न्ह्यः वःगुमदु | सखे 
नहा: दुःख तंकेत जक वइगु खः । सुखया न्ह्यःने 
न्ह्ःया छु अथं सदु। 

नह्यलं चाःबले भयालं न्ह्यइपुसे च्वंक निभा 
द्वाहां वयाच्वंगु दु। थों द्वाहा बःगु निभालं 
शरी दुगु छेय्‌ द्वाहां वःगु निभालं, शारी दुगु 
कथाय द्वाहा वःगु निभालं, अवश्य सिगु 

भविष्यया संदेश ज्वनावःग्‌ दु। आहा! थो 
नयाग जा गलि सा! थों बयाग, लँ गृलि 
न्ह्मइपु । थों स्कूल जितः स्वर्ग थ न्ह्यइपुसे च्चं । 
विद्यार्थीत छह्म छह्वा दत्तले हिसि हु, जित 
यइपुसे च्वं। जिग लेक्चरया छगः छग: आस 
पतिकं थों जिग्‌ नुगः दुथ्याःग्‌ दु। जितः अय्‌- 
च्वंक हेपे याइह्य मचां हे छाय थें सस्यु, थों 
खनेवं हे नम्र जुयाः नमस्ते याःगु दु । आहा! 
थःगु छे या आत्मा जक आनन्द जुइ माः पिनेणा 
संसार अरथें बांलाः, अथे यइपु। थौं छु' गडवड 
मदु, जिशु नुगलय्‌ थें हे थ्व ल्कासय्‌ शांति दु। 
-- सासोयूप, छितः फोन बःगु दु । 
ला है” का मस्त, जि तलय्‌ अफिसय 
छुकः वना चये। नकतिनि ब्वंकागु 
पारा्राफय्‌ रिडिंग बिया च्बँ न्हे? 
साइसेन्टलि खंला साइलेन्टलि"'' 
मेपिसं जितः सुनां फोन याइ! फोन वहे 
डाक्टरनीयागु जुइ । वेमान लसिंनं खबर सिल 
जुइ । कंग्र चुलेशन बीत सःतूगु जुइ। वास्तवय्‌ 
वयाशु कंग्न चुलेशनया जितः छु' मूल्य मदु। 
छह्य लसि खः। ह्िगः्यो ख लुमनकि हे ह्या 
पीसे च्चना वः। व नाप जि टेलिफोनया तारं 
तक हें सम्वन्ध तये मयः। 

-- हेल्लो। ... कमला खः ला? 

— खः। 

-- छाय डाक्टरनी? जितः कंग्र चुलेशन 
बीत सःतागुला ? 

-- छाय? छुकिया कंग्र चुलेशन ? 

— छिगःनिस शारी जिथायू दुनि। 

लाए” काका” कंग्र चुलेशन । न्हूगु 
इहिपाःया कंग्र चुलेशन । ह्विगः गबा- 
यूती जुल” गबायती वनाः ब्वना 
हयाले छं ? 

— जि छे, वनाबलेला झगसय्‌ थं का। 
खापा घाराघारा यानां खापा चायेकः 
वःद्य लाव का। जितः नापलाः बःगु 
थं । जि लिबाक नं मवःगुलिं मस्त त्वःता 
बने मजियाः च्वनाच्चन खनीका । 

— काका" कंग्र चुलेशन का । छंगु बाखंला 
बां हे लात। जिगु बाखं गय्‌ जुल 
स्यूला छं? 

— अहँ ! छु बाखं ? 

— क, ह्मिगःयागु बाखं का! व वँयूनं 
ला थौं तसकं हे आपत यात। 

— छाय्‌ ? छु यात। 

— छं थौं गुगुं नं अखबार मब्बना निला ? 

- जिमिगु स्कूल अथे अखबार इखबार 
वइगु स्कूल मखु। अखबार स्वयेत 
हनीच लाइबे,री वने मानिका। धाले 
छु यात ? 

— मीसं बाये यंकाः एक घण्टा हे 
सजाःनिबले वेमान वँय्‌ हानं भयाकय्‌ 
चयाः न्यने हे मजीक हालाच्वन। 
डाक्टरं तमं नहा: वइगु इन्जेक्सन 
बिया थके धकाः काहां वन । छु इन्जे- 
क्सन बिल सस्यू । थों ला सित खनी । 

— घा ! आकन हे भयाक्य्‌ सिना- 
च्चन ला ? 

— मखु | इन्जेक्सन बिया च्वंबलेलाक 
टयाक्सि छगः बल हूँ। छुद्य प्रेमी 
च्चनावःगु खनी । वयूयात झस्यू थ। 
न वंयया हे प्रेमिका ला । वं टयाक्सि 
तया यंकल हुँ थों सित खनी। 

— च, गथे सीगु ले? 

— मस्यू। न डाक्टर सीगु हे इन्जेक्सन 
बिलला । 

— अः छु जुल ले? 

— छु जुइ। लास पोष्टमार्टम यायेत 
हस्पितलयू यंका तःगु दु हँ | डाक्तर- 

च? 


यात थानां सःतः वयाच्वंगु दु। 
¬ अयूसा ला छत आपद जुल नि। 
ना आपद ? आपद ला छु आपद | छंके 
जि थुलि हे न्यने त्यनागु खः कि 
जिगु बाख बांलाक कचाल ला कि 
बांमलाक कचल । छं जितः कंग चुले- 
सन बीमाः लाकि कन्डोल्सेन्स । 

न छंगु सः लयृताः सः खः, ख्वखना 
सः सखु | उकि जिगु नुगलय्‌ कन्डो- 
ल्सेन्स लुया बःगु मढु। कंग्र चुलेसन 
बीत नं बाखं छंगु बियोगान्त खः 
कसला ! 

— अहँ, माष्टर''* बाखं जिगु बिजयान्त 
खः | पाए वि ०० 

— अँ, हेल्लो "हेल्लो" 


विवि" धाधां छायू सुंक च्वना व्छःगु 
अवश्य बं विजयान्त धायेत्यंगु खः। 


हेल्लो । अहँ चिहान थें चुपचाप व। 


चं हँ सधाः। बाखं वयागु विजयान्त हँ । ताये 
दयेमाःगु खः जिं अवश्य, हिला हःगु व। 


हेल्लो 


हेल्लो''' अह, हं मधाः। हँ घाःसा वयात 


जि छत्थु ब्वः वबियाव्छयेगु खः। छक; थाथा 
यायेगु खः! जि तं प्याहां वयाच्चंगु ढु । कन्ना- 

चायापुक कविया ख्वाः न्ह्यःने न्ह्यःने लुयाच्वंगु 
ठु । अहो! तःमिपिनि नुगः लु यागु दयेकातःगु 
खः। वेमान डाक्टरनीया मिखाय नितिकि हैं 
ख्वबि सवः। गयृच्चंक मृत्युया मू सदयावंगु 
जमाना थ्व! मृत्युया मू मदयेक जीवनया मू 
गनं दइ ! अहो प्रेमिकायात तक छु' प्रभाव मलाइगु 
मृत्यु " थाँया मृत्यु ! व्यर्थं स्रः, मृत्युया मूल्य 
मदुगु समाजय्‌ च्वनाः जीवन हनेगु, अले व्यर्थ 
खः जीवनया निति नानारंगया कुतः यायेगु। 
व्यथं खः, थ्व गरीवत थयुच्चंक कुतः यानाः 
म्वानाच्वनेगु । तःमितय्‌ -नितिं ला मेगु छु मदुसां 
मोज दु, मञ्जा दु। चीमितय्‌ निति थःगु मृत्यु 
तक नं व्यर्थं खः, अले जीवनया सिरपाः नं 
सात्र झसुकाः व ख्बबि खः। च, वफरा कवि 
गुह्य वयागु नुगलय निन्हुसां वासं च्वने धुंकल, 
गुह्यस्यां सारा जीवन वयागु आशं फुके धुंकल, 
उह, बयागु निति भ्याःभचा ख्वबि मदु डाक्टरनीया 
मिखाय्‌ , भ्याःभचा ख्बखना दु वयागु सलय्‌। 
निन्हुसां थःग नुगलय वास तय घृह्य मिज ख 
व। अहो ! वयात हे स्याना: बं थःगु विजय 
भाःपियाच्चंगु दु। गरीवया जीवन तःमभितय्‌ 
नितिं मात्र प्लाष्टिकया कतांमरि खः। अहो ! 
वय़ाग बाखं लाखे विजयान्त हेँ ! आखिर 

गरीवया दिन गवलें मवइला ? सदां अमिगु जक 
बाखं विज्ञयान्त जुइला ? 

छन्त आपद्‌ जुल धयां छु आपद हैँ। 
जि नं गुलि कह्यगु बुद्धिह्य! न्ह्याग्गु शब्द 
नं थःगु हे परिस्थितिं पिकाइह्य ! वयात छु आपद 
जूगु ढु? ध्यबादुपिनिगु नितिं ध्यबादुपिसं ध्यबां 
द्येकातःगु कानून दु। वयात छु आपद मदु ।' 
च विजयान्त धकाः ह्वाय्‌ तपुकाच्वंगु दु । वयागु 
छे य्‌ थो पार्टी{दइ। छद्म कविण ख्वबि च, वयागु 
निति भोडका खः। वास्तवयू सारा गरीबया हिं 
असिगु नितिं ह्विस्कि खः । 


व्यर्थं खः, थ्व गरीवतयूसं थःगु बाखं 
ताःहाकः यायेगु, अञ्ज व्यथं खः, थ्व बाखं 
ताताहाकः याना यंकीपि चुलि चुलि बयेकेगु। 
गुलिमछि सस्त वाल्लइल्ल थ्व स्कूलय्‌ । काय्‌ बुल 
धकाः गुलि लयृताः थन सनूत, मात्र च्यः बुइकाः 
थःग मुलय । जीवनय्‌ च्यः जुइग कतः यानाच्वाप 
थ्व सचात स्वये ह सयः जि। स्वये हे सय 
जि थ्व स्कूल | थ्व स्कूल छगः भयानकग मेसिन 
ख्रः। मेसिन खः थ्व छगः भयानकग लेठ मेसिन 
गक तयार यानाच्चंग ठु थःत माःमाःग पाटे- 
पूजी, थ्व समाजया संचालक्रतयूसं मात्र थःग 
सुखया निति, मात्र थःगु सुखया निति। चच्‌, 

थन लाखंलाख सनूतय कतः सिति'''सिति 

गबल गवले थ्व कःसिं फुत्त तिन्हुयात्रने 
मास्ते वइ जि। थों शुक्रवार खः':` अले च्यः 
जुइगु त्वाथः गयाच्चंपिं मचातय्‌ पुचलं याकन 
प्याहां वने दइ जि। 

सुथय्‌ न्हालं चायेव हे थों, ह्वापालाक 
लुमंगु छु जि? छगू. उपहार यंके मानि थौं जि 
शरीयात, जि यःह्य शरीयात। शारी छह्म न्हूह्म 
भमचा खः, अले उपहार धायेव गुछि लयूताइग 
जुझइ ब! तर रंगीचंगी उपहार गज्याःगु रंग 
छीगु जुइ वयात वनं दांदांछि मवंग उपहार । 
परिवार नियोजनं सितिकं यानाच्वंगु उपकार । 
खला थ्व साधारण च्वाप्वःचा खः, सस्त पुयाः 
पुयाः हिताजुइग ह्वापासा । अहो ! साधारण वस्तु 
नं गलि महत्वपूर्ण जुझ यः ज्याय खेले सःसा। 
थौं अपायूधंग झंझटया खुसिबाः पनेग शक्ति 
दु थ्वयाके। जि ज्वनावःग छुखः धायेग तागत 
द्‌इला बयाके ? . प्लाष्टिक कारकार सः वयेव हे 
न्यंग दु वं- 

— छु आमु? 

= उपहार" छन्त उपहारः रंगीचंगी 

उपहर. 
अहो। लयूताःग्‌, मदु व थ्व उपहार खनाः। 

थ्व मिसा ला छुझ भयंकर लसिं खः। छाय 
थयूच्वंक ग्यानापुक तंचाःग्‌ व, विज्ञानया थपायू- 
धंग उपहार खनाः ? 
-“ शारी, दकलय्‌ तःधंग उपहार थ्व खः । 
— अहे, थ्व ला जिग उपहारया पंगः खः | 
— उपहारया पंगः'' अयूसा छन्त जि 
गबलें उपहार बी फइमखु, रारी" 
-- उपहार मदयेक छिनाप जि घोळछि 
हें च्वने फइमखु। 
— अयसा, छ आःहे बंसां जिउ, शारी । 
छंत जिं व उपहार गबलें हे बी फइमखु । 
-- गबलें हे ? 
- गबलें हे। थ्व जिग, पुलांगु हें 
निर्णय खः। 
जिग, निणेययात बं हीकेगु, कुतः याःग, 
मदु । व सरासर वना व्छःग दु। पायृछि जू। 
व छह बुद्धिसानह्म मिसा खः। वं स्यू , वेकारया 
कतः यायेग_ व्यथं खः, जिग निणय हीकेग 
वयाग ह्वाती मदु। वास्तवय थो डाक्टश्नीया 
बाखं न्यंसां निस थ्व समाज जितः घच्याया- 
पुसे च्व, अले सुं नाप हे बांलाक व्यवहार 
याये सस्ते मवः | वास्तवयू शरीचा जक गलि 
भिद्द ख! वजिमाःह्य सखु, छ्य भाःत माःह्य 

खः। जि माःह्य मखु, जितः छगू वंधनय्‌ कुनेमाःह्मं 
खः । वयाग सतिनायात जि गबल हे मतिना 
धयाग्‌, मदु! मतिना दुह्य सा कलाः दनिवले हे 
व जिनाप व्हं वये माःझ खः | प्रकृतिया मोहनिलय 
तक्यनाः, वयात जि देवी भाःपी कि अप्सरा, व 
छह्म नीहयूद दयां नं इहिपाः मजूहा मात्र छह्म 
बुरिकन्या खः, मेद्य सुं मखु। जितः आः प्रकृतिया 
ग गुं मोहनि नं तक्यंके फइमखु । जिग पाखे आ 
गबलं ह भूल जुइसखु | ग म्हं साहु साइनीया 
बाखनय्‌ विजयान्त हयेत आः जिगग कथं ह 
गबल हं इ. कोसखु। तःन्हु न्ह्यःया ग्वसा: जिग , 
थों अबश्य सफल जुइ। सफल जुइ। थुलि तक 
बुगलं चायेघुंकाः नं हानं हानं म्वानाच्चनेग्‌_ जिग्‌ 


भूल खः। थों छन्हु म्वायेग्‌, सिवे, व नं मात्र 
मृत्युया ग्वसाः ग्वयेया नितिं म्वायेग सिवे 
कहयया निभाः पुलुक जक स्वयेग नं जिग 
अपराध खः। मेपिं ला छु, अपिं मूख खः। 
अभिके चेतना मदु । अभिसं तःसिपिनि बाखनय्‌ 
थःम्हं मचायेक विजयान्त पिज्वयेकाच्वंग्‌ दु । 

जिला छ्य नुगलं चाःह्म, चेतना दुम्ह । 
स्वानाच्चनेगु, जि अपराध खः। व सिमां आत्म- 
हत्या मयातं छु अपराध सखु | थुलिमछि मनूत 
नं सात्र इरूथिरू जुझफुर, सिमा खः। अभिसं 

आत्महत्या मयातं छु अपराध मखु। जि थः 
म्बानाच्चनेगु अपराध खः, जि थः सचातयृत 
स्वाकातयेगु अपराध खः। बुद्धि दुह्य मनू सुं नं 
ताउत म्वाये फइमखु। थ्व अपराध आः जि 
ताउत याइमखु। थों बहूनि जि थ्व अपराध कचा- 
येका व्छइ, थ्व अपराधया बाखं सिधयेका व्छइ । 

सचात पिने मातनय्‌ घुई घुईं हालाच्वंगु 
गयेदु। दाजुझ भतुपंजः गयाः सोटरसाइकल 
चलेयानाच्चंगु दइ, क्यहे ह्य वया ल्यूने च्यना 
भुइँ भुइँ हालाच्वंगु दइ । मोटरसाइकल चलेयाना 
हितलकि जि साप तं प्याहां वः। अभिसं सस्यूनि 
हनिच जि हवाइईजहाजय्‌ तयाः अभित गन 
यंकीगु खः। थोंजि सफल जुइ जुइ। जुइ जुइ 
थौं जि सफल" 

सफलताया च्याता साधन। उहाँ” छु 
सफू थ्व? हःगु जुइ थ्च शारीचां। सफलताया 
च्याता साधन छु छु जवनाः जिनाप सफल जुइत 
चःह्य जुइ व मूखे । सफलताया च्याता साधन। 
स्वये मज्यू थज्याःगु सफ्‌ । जीवनया प्रशंसा जि 
गबले याये सफु। जि स्यू, जीवनया प्रशंसा 
घनघोर नक्सां यानातइगु खः थज्याःगु सफुती । 
वास्तवयू्‌ घोरिखिचां याःगु वान्ता स्वयः नं 
घच्यायापु सनूतय्‌ जीवन थ्व धरांतेइ। माःगु 

जितः जीवन मखु, मृत्यु खः। ठुला थुकी सीत 
सफल जुइगु साधन! जिगु निति जीवन मखु, 
मृत्यु हें सफलता खः। 


छगू च्याप्टरया नां ठु इमान्दार | ईमान 
छता साधन ला सफलताया? छु च्वया तःगु 
थ्व ? अमेरिकाया छगू शाहरय्‌ सचा छ्य सतकय्‌ 
भकुग्बारा ह्वितु ह्मितुं बयाच्चन। भकुग्वारा छगू 
पस लय्‌ ताराक्क लाःवन | पसःया ह्वायूकं तञ्यात। ` 
व सचां ह्वायकंया मू पुलेमाल। बयाके ध्यबा 
सदु । हायकंया मू फछथा मजूतले बं बहे पसलय्‌ 
ज्या यायेगु खे ह्वात। पसल्या साहु मानै जुल । 
व मचां थुलि इमान्दार नक्सां ज्या यात कि 
पसल्यासाहु वयात थातं तल । थुकथं इमान्दास्या 
फल स्वरूप व मचाया जीवन सफल जुल। 


घत्‌, थ्व ला जीवनया सफलता? ईमान 
व परिश्रमया फल? छह साहुया च्यः? छाय 
इमान्दार जुइगु छद्म साहुया च्यः जुइत ? च्य 
जुइत छाय्‌ पास यायेगु बी:ए. एम.ए.? वाह! 
जीवनया सफलता > छ॒ह्म साहुया च्यः! ध्व हे 
सखुला थ्व समाजया आदश? थ्व जीवनया 
मूल्य ? धिक्कार खः थन मनूया ईमान, मनूया 
जीवन ? 


थ्व हे ला सफलताया च्याता साधन 

मध्ये छता साधन? इमान्दार? शरीचा तंचाया 
बंगु छायू ? अञ्याःपि हे इमान्दार च्यःत बुइके 
सखनाः सखुला ? च साहु छु स्वगं एथ्विइ 
पसः तःवःझ्य छद्म द्यः खःला ? 


प्रत्येक मनूया दुने छद्म छह्म शत्र सुला- 
च्वंगु दु, अले थ्व पुक्क वेकार वेकारया इच्छा 
वहे शत्रुया ज्या खः, गुम्हं मित्रया ज्या मखु। 
थव धरती शुन्य जुझइ धकाः सखे प्रत्येक मनूया 
शत्रु व भ्याःगु दइ। जि ग्यायेगु छायू ? थ्व 
धरती शुन्य जुलं जितः जुइगु. छु दु ? जुइब्यु, 
थ्व धरती शून्य । थ्व घरतीया पीर जितः छाय ? 
सहल कबीद्येव लयताः बः थ्व घरतीया | महल 
तितिसिनाः गंकाव्छःपिं गरीवतय्‌ नितिं गुगुं 
च्यूताः, दु ला थ्व धरतीया ? जि छुह्म मंतकि 
ततिसिनाः त्वनाव्छइ थ्व सहलतयूसं जि मचात। 
इमान्दार धकाः स्यावास व्युब्युं तितिसिना त्वनी- 
पिन्त न्ह्यच्याका थकेगु छायू जि थः मचात ! 
थों काः वइ जितः मुक्तिदेवी जोशीं, थःगु विशेष 
ब्वख; ज्वना:। आहा ! गुलि आनन्दया सासः 
हाये दइ जि, थ्त प्रथ्बीया पारी बनाः। थो 
जितः पने फइमखु सुनां नं, अले गने फइमखु 
गुगं बिचारं। वास्तबय्‌ थों तक जितः सुनां पंगु 
दु! हत्‌ , थ्व जिगु भूठ कल्पना खः। निशा 

थथं हे सी माः। आः जि यायेमानिगु छु दनि ? 
खः वहे शरीचा छह्ययात पौ छकू च्वयेमानि 
ताकि वं खें थथु, छाय जिं वयात वं धाःगु 
उपहार सव्यूगु खः । वास्तवय्‌ जि वयाके बिदा 
कायेमाः थ्व प्रथ्वीं प्याहां बनेत। जि बिदा काये- 
माःह्य वह छह दु वास्तबय्‌ गनं वनेत । 

शरी ०००००० 


छंके दुने चा छधी दु, छकूचा धरती 
दु । इच्छा सखे बयागु खः, छंगु मखु। 
बयागु इच्छाया निर्ति छ थःत पायेत्यंगु 
खः। छं ह्य इकेसु च्चना मवःला थःगु 
जिवय्‌ दुने गुम्हं जीव चुलि बइगु लुमनी- 
बले? थःत मात्र इरूथिरू जुइफुगु गमला 
थे च्चना सवःला थःके दुने गुगुं स्वांमा 
बुयावइगु लुमनी वले ? थ्व हे इरूथिरू 
जुझइफुगु गमलातय॒सं सनूया व्यथया 
इतिहास ताताहाकः यानाच्वनीगु खनाः 
जितः वाक्की बः। आखिर उलिमछि संघष 
व इतिहासया उद्देश्य छु) 

छं थन त्वःताथकूगु 'सफलताया च्य़ाता 
साधन? मध्ये छता साधन इमान्दार खः । 
अले उदाहरण छं लुमंला ? इमान्दार 
जूगुलि व मचाया जीवनभर व पसल्या- 


(८०) 


साहुया च्यः जुइद्त। थ्वहे ला अपायधंगु 
इमान्दार व परिश्रमया पुरस्कार ? थ्वहे 
ला जीवनय्‌ यायेगु त्याग-तपस्याया फल ? 
अह स्वयां च्यः यायेया नितिं सस्त 
द्येकेगु व्यर्थ खः। व्यर्थं खः उके छंगु 
इच्छा । छ तंचायेमते। छं उपहार धकाः 
गुरु काइ बं वेकारया इतिहास ताःहाकः 
याइ। आः जिगु पाखे थ्व इतिहास गबलें 
ताहाइमखु। जि थःम्हं हे चफुना थके | 
जि थः जक चब्वुना बंसा, जि अस्त निह्यस्यां 
जिगु इतिहास हानं ताःहाका यंकइ । उक 
जि अमित नं त्वा:हाना थके । च्यः यायेया 
निति, नाटकीय यातना बीया नितिं थः 
सचात छाय जि ल्यंका थके। 


शरी, प्रकृतिया जादु आः जितः मोह 
याये फइमखु। जि थःहे छह्म जक प्रकृतिं 
झंगः लाये मफुह्य मनू धकाः च्वनागु खः। 
लयृताःया खे खः-जि थे बुद्धिमानपि झन 
मन अप्बः दया बयाच्वंग ठु | छह्म सिसा 
थः सचात वथः छपु खिपतय्‌ माः हनाः 
खुसी कब्वाःग समाचार वःगु दु। ह्लिगः 
तिनि मातृभूमि’ इ राजविराजय्‌ राम- 
प्रसाद्‌ कणे धयाह्ष २६ दूँ दुह्य युवकं 

थः माँ बौ व थः किजा केहेपिं यानाः 
खुझ स्यात धयागु समाचर वःगु दु। 
कहृयूया अखबारय सखे छं ब्वनी - छह 
बौ थः मचात निम्द स्यानाः थः नं गःकिया 
सिनाच्चन। अले जिथाय्‌ छे य्‌ कहूय्‌ छग 
मेला जुइ, छग्‌ तमासा, छग जात्रा जुइ । 


बिदा शरी, अनन्त अनन्त तकया 
निति बिदा 


छुम्ह्‌ 


वस, बिदा कायेमाःह्य नाप जिं बिदा 
कायेधृंगु दु। आः जिशु लँय्‌ गुगुं पंगः मढु। 
लॅ तप्यं ध्वाखा धस्वाः। थज्याःगु तप्यंगु लँय्‌ 
हूँ पलाः मतःस मूखत भमरी चा:हुलाच्वंगु दु। 
जीबन छु खः? आखिर छन्हु सिधइगु खेल 
खः। खेलया लिपा ल्यनीगु. छु? फुसुकुलु। 
जीवनया खेलय्‌ त्याः-बूया अर्थ छु? ब्यर्थ। 
न्ह्याक्व सफल जुइब्यु अथवा असफल जुइब्यु, 
जीवनया लिच्चतय्‌ पाइगु छु ठु? पवाका । अयू 
मूखेत, म्वाल, दकलय्‌ सफलझ्य मनूया नां 
लुमंकि, अले - छं थःत थम्हं घोषणा या, वयागु 
'नां छंगु खः अलेव घया छहे खः। अह हाय ! 
व्यथं खः जीवनया सारा उपाय । बरु, जि 

थौं. छु यायेत्यना बहे पायछि खः। 
पो, थ्व शरीया नामयूया पौ, थ्वहे टेबुलय्‌ 
ब्वयाथकेगु बेस जुइला ) अहँ कहय थन मेला 
जुइबलयू थ्व पौ वयागु हे ह्वाती लाइगु संभावना 
दुला? थन व दुस्वः तक नं बइमखु। थौंया 
मूल्यहीन सृत्युयात छाय्‌ वं वास्ता याइ? थन 
कन्हय्‌ मेला जुइगु कारण नं थुलि हे जक खः 
कि थनया मनूतय्‌ ह्याइपु छयायेगु नाटक तसकं 
कम, अले कह्णयूया घटना अमित छगू सनो- 
रंजन खः । 


आः यायेसानिगु छु दु जि? पौ छपु 
शरीया ह्वाती लाकेमाःगु खः, च्चकय्‌ झ्िताच्चंह् 
अरूणचा सःताः विया व्छये धुंगु ठुजि। आः 
१५२० मिनेटं शारीया हातयू अवश्य लाइ। 
मचातय्‌ पिने मोटरसाइकल गये मगाःनि। घुईँ 
घुइँ हालाच्वंगु दनि। साप छे ज्ञानीपिं मचात 
खः। थयूच्वंक ज्ञानीपि झचातयृत स्कूलय्‌ यंकाः 
ल्वल्त्रसुका बी गुलि श्लोक, गुणि स्तुति, अले 
गुलिं वेकारया म्येत | छाछुम्हं थःह्य च्यः याइ 
जि नुगः तानाः दयेकातयापिं मचातयृत्त। अपि 
भुइँ भुइँ इई हुईं हालाच्चंगु दु। खइ, अपिं 
हवाईजहाज ' व्वयूकाच्चंगु दइ, हेलिकोप्टर ब्वय- 
काच्चंगु दइ, मोटर न्ह्याकाच्चंगु दइ । अमस 


(८३) 


मस्यूनि थों बहनि अभि मामं अमित यंकेत 
विशेष ब्यखः ज्वनावइ। न्ह्याक्त्र हुईं हुईं हाःसां 
उइँकुइँ मसंगु भतुपंजलयू च्वनाः अमि मन 
गन गन ब्वयाच्वंगु दइ । मोटर ह्मिताच्चंगु खनकि 
जि तसक तं प्याहां चः, जि तसक तं प्याहां बः। 

हुँ” सोटर''' सुनां तयाथकूगु जुइ थ्व 
मोटर'"'टेबुलय्‌। शारीं हें हःगु जुइ थ्व मचातयूत 
झितकेत । गज्याःह्य भूखे सिसा व। सस्यू बं, 
थथे लाख बंगु सोटरकार टेबुलय्‌ दिकातःगु 
स्वयेफुगु मिखा बियातःगु मदु जित्तः यवं । मनूतय्‌ 
गरीव सनूतय्‌ , तसकं वेइज्जत खः थ्व मोटर 
हिंग्वःसा - थ्व ख सुनां सथू, सुनां सखं। 
स्वयेमफु जिं थ्व सोटरकार''' भथालं फ्वात्त 
वांव्छ्याव्यु थ्व सोटर्कार''' थ्व बेइज्जत खः*“ 
सारा गरीवया वेइज्जत खः । 


मस्त द्यः दयेकाः थह्मितु, व प्रथ्वीया मखु 
स्वगेया बाखं खः। कतांमरि दयेका थह्मातु, ब 
मनूया हे प्याखं खः। मोटर ओहो साहुतयू 
साधारण फेशन, तर थ्व मचातय्‌ हागस खः। 
धरतीसं च्वंगु ह्यास । मोटर म्हिताच्वंपि मचातय 
मांबोपि गुलितक कह्य पिं मनूत खः धयागु प्रमाण 
थ्यहे खः कि अमि मचातय्‌ न्ह्यव्वःसा मोटर 
खः। मचातयू न्ह्यव्वःसा द्यः जुइब्यु, द्यः प्रथ्वीं 

यऊ तापाः। मोटरकार, अहो, व ला पृथ्वीसं 
दुग स्वर्ग खः। थों दक गरीवतय्‌ मस्त मुना 
लाका कायेफुष, थःग सपनाया ख्वाः स्वया 
तिति न्हुइफु। अहो प्रथ्वीसं च्वंगु स्वग ह्‌ गुलि 
तापाःगु हागस थ्व मचतयृत। च्‌, गुलि ब्यथगु 
बुद्धि थ्व मचातय्‌ , थ्व सचाया मनूतय्‌। कर्पिनि 
मोटरसाइकल गःगु खनाः थः भतुपंजः गइपि 
मचात। उह ! मूख मचात'' 

थुकुधुकु सः वः। सु थाहाँ वःगु जुइ, 
कुने स्वाहाने धुक सः वः । धुकधुक स 
वयेक बइपिं ला मस्त हे खः। बःह्म''', अँ" 
अरूणचा खः । 

— विया थके धुन ला ! 

-- शरीततायात हे बिया थकागु खः ला ? 

= खः 

— व छु यानाच्वन? 

-- अथं ग्वतुलाच्चन 

चिट्टी शारीया हे ह्रातयू लात। ठीक जुल । 
अरूणचा आः छु यानाच्चंगु थन? उखे थुखे 
छु स्वयाच्वंगु बं ? 

— छु स्वयागु छं ? 

— जिगु मोटर" 

— हें: थन टेबुलयू तयाः थकागु छंगु 
मोटर ला ! घाः" वांव्छुत जि ला" 

— छाय्‌ वांव्छथागु ले ? 

— गुलिः काः, ना, मेगु न्या 

— म्वाल 

ध्यबा बी त्यनां छाय हतपत प्याहां वंगु 
व? सखे ध्यबा कायेमाली धकाः बिस्युवंगु खः 
च । थों कहयूयापिं सस्तयूसं ध्यबाया ल्याःचाः 
सतः | ह्वापायापिं सस्तसा हाँयू ह्वय ख्बल 
जुइ। अयसा ध्यबाया ल्याःचाः मदुगु इं बइतिनि 
ला! अहँ, गबले वइ वई! इलंद्व: दूँ दतं 
सवःगु ई गबले वइ च ई। स्वंगू पुस्ता घुसि 
लुयां नं इमखुनि व ई। आः जि थ्व इलं प्याहां 
वना बी, थ्व बेमान इलं । 

थौंया दिन अन्तिम दृति खसंलि मचा- 
तयूत जिं साः मिं. नकेशा:ग_ खः। थःके ढुग्‌, 
ध्यबा अथं सितिं ब्छयग्‌ छायू? थ्व खच 
यायेसाःगु, खंः। धत्‌, उकिया छु अथं जुल? 
वला न्यायात बल्सि खः। चाहे नयाः सिना 
हुँ, चाहे द्यांलानाः। थुकिया लिच्चः पाइग छु? 
थ्व फुक्क कृतः व्यर्थ खः। आः जितः माःग्‌, 
छु! छपु चुपि खः। व तलय्‌ बइगलम्‌ पाखा- 
कुनयू दु। बहनी जुइब्यु,. द्यः खिउँइब्यु । कने 

हिती छक: दला हलकि याउँक मुक्ति बीह्य द्यःया 
ब जपा ह्वाः जुइ- गक जिग परिवारयात चकक 
सग तय्‌ ब्वचेका व्छइ । प्रथ्वीया गग, हे कुचाय्‌ 
अः जिग, युगः तक्यनाच्चंगु, सढु। जि स्वतन 

खेः, जितः अनन्त तक स्वतन्त्रता दइ। आः 
जितः एश्वीं गबलें है मंग: लायेफइमखु। अहो 
जिला प्रृथ्विइ थःम्हं न्हुया घकाः च्वना, वास्तवय्‌ 
एच्चा जितत सालातःगु खः । 


रेडियो तसक॑ हायेकातइपिं खनाः तसकं 
तं प्याहां वः जि। चच्छि चच्छि मत च्याका- 
तइपिं नं छपति मयः जि । खिउँया मू गथे सथुल 
थ्व सनूतयूसं । खिउ्या थःगु हे मू दु।किचःया 
अस्तित्व मद॒ खः। तर किचलं हे संसारयात 
चा बियाच्चंगु दु। चा मदुसा, खिंड मदुसा 
संसारया, अस्तित्व गनं दइ | अयनं हे अन्धकार्‍या 
महत्व मथू मनूतयुसं। थों जितः अन्धकार यः । 
थ्व जः मयः, मयः जितः थों थ्व कालांकुलुं सः। 
शान्ति जुइब्यु, सुनसान जुइब्यु, ह्राचः डाक्टरनीया 
फोन थे चुपचाप अले चिहान जुइब्यु। शान्तिगु 
इलय्‌ वनेमाः शांन्ति थाय्‌ वनेत । थौंया चां जितः 
सदांया निति खिउँग घधर्कि कका हइ। जिग 
परिवारया हृष्य त्वपुना बी। अले क्वचाइ 
इतिहास जिग, परिवारया । 

जलाःखःलापिसं थःथःग भयाः लुखा 
तिनाहय धंक॒ग ढु। आः जितः द्यवं थःग 
लुखा चायेकइ । जि द्यःया लुखा चायेके। आहा 
जि अवश्य नं छगू मन्दिरंया लुखायसं दु, 
थःग्‌, स्त्रतन्त्रताया सिथयूसं दु | 


आः जि यसराजया लुखाय द। खःथ्व्र 
लुखाय तालं ग्वयातःग ठ, जिके ताःचा मद । 
चुपिं थिनाः चायेकेमाः जिं थ्व ताः। क्वातुग 
कक सचातयुग_ याउक चबुइ थ्व चुपिया धारं 

भगवान उह! न्ह्यागु उशा खय्‌ नं वाक्क 
वयक हं संगीत तया तःगु दु। चुपि चुकरां 
स्वाई स्वाई सः चः! भयालं कस््रयाः सुनां नं छु 
यानागु धकाः न्ह्यसः तःसा छु लिसः बीगु जि? 
जितः माःगु ला थो. मौन संगीत खः, ऽlent 
110510. संक च्वनेब्यु, ज्या खँ जिगु शान्त नक्सां 
जुइब्यु । तःन्हु निसंया ग्बसाः जिगु थों सफल 
जुइ। मांबोया भूलं जन्म जुइधुन, थःगु भूल 
जि म्वानाच्चनेगु छाय्‌ । 


चुपि चुले घुंकाः यमराजया लुखाय्‌ ताः 
थिनेत वयाह्य खः जि। अरे जिगु हे छेया 
लुखा तिनातःगु दु। सु थ्व लुखा व्यूह्य ? थ्व 
स्तयू छु थ्व हे दुःखया छे यू खापा तिना च्वने 
सास्ते वः ला ? खापा घाराघारा यानां मातं 

सयालं कंस्वःचःद्य सु थ्व ? ओहो थ्वला जिगु 
भूलया मूते रूप खः | गबलें थ्यंकः वल थ्व जिगु 
भूलया मूर्ति ? थ्वयात जि चिठ्ठी च्वयाः अवश्य 
कूगु खत। उह ! जिफेहे दुने च्वनाः जित 
झंगः लानांच्वंद्य सँ छद्म अवश्य दु, जिकेहे 
दुने छह्म शत्र “अवश्य दु॥ 
— खापा चायेकि 
न” आमु ह्रातय्‌ च्वंगु निं न्द्याय्‌ दयेकि 
= छु इ जिणु ह्वातय्‌! | 
— न्ह्याय्‌ दयेकि मट्ट””, नत्र हालांबी 
न्हे जि च्वक थ्वक्क 
यमराजयाथाय वनेतला सग्याये घुंह्य जि । 
ग्यायेसाःगु छाय्‌ जि वयागु ख्याच्यः खनाः ! 
वया चुगः मुइ बरु जिगु त्याच्यः खना। व यक्क 
हालेब्यु, च्घक थ्वक्क हालेब्यु। जि थन हे च्वना 
याये सफुला थःगु कक मुइ मुइँ ? तर सचात 
निझ तलयू हे तिनि। ग्याः जि, अपि नाप 
ततक्यनाः' बाखं : जिगु 'लहरा वनी । 
थों जिं तसकं हे इ कूंगु खः | शरीचित 
चिदिठ च्वयागुयां अथं छु? थःगु हा: वं भयालं 
व्छ्याह्‌ःगु दु अले मट्ट हजि धकाः व हालाच्वंगु 
दु । वयांत चुपिन्ह्याय्‌ द्येका बीत थःग ह्वा 
'फयाल॑य्‌ थःत व्छुयेग -सिवे ग ग उपाय आः जिके 

ल्यंग, सठु। चुपि गन तया थकल जुइ बं ! व लुखा 
चायेकाः दनाच्चंगु दु । ख्वाः बया तम्वः ख्वाः बः । 
सः वया तंचाः सः व: । 

“मास नु तलय्‌। डाक्टरनी- सीगुलि 
सति वनेत्यंगु जुइका मखुला ! 

— डाक्टरनी सित 55... गबले ? 

लिसः मब्युसे बं ध्याम्म धिंम्म सः वयेक 

खापा तिनाच्चंगु दु। खापाया सलय नं तंचाः स 
वः अलेव नं तमं हे हाला: थाहां बयाच्चंगु दु । तम्ब 
पहलं हे कथायू द्वाहाँ वयाच्वंशु ढु । 

.— डाक्टरनी छुह्म मदुबले संसारय्‌ सुं मंतका 
सखुला ? स्व, जिं पौ ब्वना सस्वःगुसा 
छु गति जुइगु थौं ।न्ह्यःहे सवः, न्ह्यःहे 
म्रः । पो मस्त्रयेक न्ह्यः वइमखुत धकाः 
ब्वना स्वयाँला अञ्याःगु का च्वयातःगु" 
अहो अञ्याःझ् ल्यवःसि डाक्टरनी 
छद्म मदुबले”" 

"7 डाक्टरनी मदुगुला सस्यू जि“ 
सुनां धाःग ?. 

-खः”मस्यू'” सत्य सस्यू ? 

-7सत्य सस्यू । धासाः छं गय्‌ स्यूगु ! 

-- जिमि फेहेनं घाःग । सु लिसे खें 
हाहां सीगु जुइ। फोनया रिसिभर 

हातयू तयाः सिनाच्वन हेँ। वीष नःगु हैँ । 


` गयूच्चंक वहादुरझ भिसा वः। वयाके 
दुने आः जिं छलेङ्ग खनाच्वनागु ठु। थःगु 
बाखंयात विजयान्त धकाः घोषणा याःगु बं उकि 
हे खः। ज्यानसुनां पाइ विजय वयाग हे जुइ। 
वयाग वाखं विजयान्त हं खः। विजय वयाग 
हे खः | खला संयोगान्त व बियोगान्त पुलांबाखंया 
अन्त जक खः। समाज तछ्यायेग साहस सदु 
पिनि बाखं वियोगान्त जुइ, अले साहस दुपिनि 
बाखं संयोगान्त जुइ । थो. समाजं स्वयातं कुने 
फुग सदु, अले स्वयागं नं बाख वियोगान्त 
जुइफइ सखु। थःग बाखं संयोगान्त हे यायेगु 
खःसा डाक्टरनीयात गुगुं पंगः मदु | डाक्टरयाके 
पार कयाः कविनाप वं इहिपाः यायफु। तर 
इच्छा वयागु विजयान्त खः। ब धन्य खः। 
जीवन बयागु न्ह्याक घच्चायापुइब्यु, मृत्यु बयागु 
अमृत खः। वयाग मृत्यं जितः म्वाकाच्चंगु दु। 
च्‌ , आः तिनि कन्नाचायापुसे च्चनावःग, दु जित 
कसला छह मिं नःग्‌ थां घयेपुनाः म्बानाबंह्म 
प्राणा खः। अहो! अयच्चक न्ह्यइपु थ च्वंग 
जीवनया दुने गुलि भयंकर यातना दु। अहो ! 
अयृच्चंक चरित्रहीन सिसाया दुने नापं गुलि 
पवित्र मतिनाया झरना दु। वयागु मृत्यु तिनि 


(£१) 


जितः थुइकाच्चंगु दु कि समाज चरित्रहीन 
साःगाः- सखु, मतिनाया समुद्र, खः ।.साःगाःला 
थ्व ' समाज़यात व कषिचा व थ्व रारीचा 
-थञ्याःपिसं न्याःगु :खः । कमलाया जीवन जि 
सथू , च थञ्याःपिं स्वया गुं : नं जीवन जिं मथू ` अले 
'वयागु जीवनं जित्तः स्यायेत्यंगु खः। बयागु जीवनया 
हायूकन्यू समाजया गलत किपा खनाः ह.जि म्वाये 
घच्यायागु खः। तर वयागु मृत्य जितः संसार 
'न्हइपुका ब्यूगु दु। सीत्ययेकाः नारांद्यःया नां 
-कयाः वेकुण्ठय बंझ महान पापी थें , आः. जित 
'कमला छगू आदश खः । “संसार गबलें सुना- 
बनी मखु सतिना | गबल तनावनी सखु, गबल 
'फुना बनीमखु सतिना । सतिना . दत्तले मृत्युया 
सू कद्यनीमखु । -अले सितिकं वनीमखु जीवनया 
गुगुं नं घटना | थः यःह्म ` सीगुलि हे कमला 
सीगु -खः। आः जितः म्वाये मास्ते घः। खयेफु, 
शारी -न्ह्यःने दुगुंलि म्वाये मास्तेवःगु जुइफु। 
जुइफु, जि सी यहे मयःगु जुझफु। शरीयात 
जिं गुगु पौ च्क्या गुकियात जिं भूल धया 
व भूल भूल मखयेफु, व पौ पौ सखयेफु। 
जुइफु, व पौ छग काकः जुइफु शुकिं जितः छगू 
भयानक तुंथि थकयाहःग्‌_ ठु । जुइफु, जि गुगु 
भूल याना, शरीयात पो च्षया, व भूल भूल 

मखयेफु, जिके दुनेच्बंद्य धात्थंयाझ् जिं जितः 
स्वाकेत फ्वंगु श्वाहालि जुइफु। मखयेब्यु जि 
ग्वाहालि फ्वंगु मखयेब्यु, जि सी यःगुहे 
जुइब्यु। थ्व सत्य खः कि जितः च छकूचा 
शूलं म्वाकातःगु दु, जि सस्त म्वानाच्चंगु दु। 
शरीं धयाच्चंगु दु-छु धयागु बिचाः वःगु छिके ? 
थयूच्वंक यइपुसेच्चंपि मस्त | गुलि याउँक्र द्यना- 
च्वंपिं मस्त" छु गति जुइगु का थों नत्र 
शारी, थःगु नुगः गनं तमक्यंक म्त्रायेगु 
आखिर ब्यर्थ खः । 
सी मखनाः आः जि नुगः मछिंगु मदु । 
गु भूल खनाः जि लयूतायाग्‌, ठु । अयूनं छाय्‌ 
जिं धायेमफु, जिग. म्हुतुं पिज्वयाच्चंग दु-थःग 
चुगः गनं तमक्यंक म्वायेग्‌ आखिर व्यथ खः। 
-- छिंग नुगः जिके तक्यंग मदु? 
= छंके तक्यंग नुगः कःघानाः म्वाये 
थाकग लिंहे जि सी मास्तेवःग जुइ- 
फु। मेग फुक कारण ला त्वह जक 
जुझफु । 
-- छाय ? जिं छितः छु यानाग दु? 
-- नुगः मिंग ख थ्वहे खः कि छें. 
जितः छु याःग, मदु। 
-- जि मतिना सयाना ला | 

न" 'आहेँ, छ जिनाप मतिना जूग खःसा, 
कलाः दनिबलेहे छ जिनाप ह्व 
बयेमाःग खः। मतिना सदुग_ चंघन 
वेकारया पंजः खः । उकिं हे जि म्वाये 
सास्ते मवः । थः सस्त नापं भवाप्लांग 
तुंथी कब्बाये मास्ते वः। 

-- सस्तनापं यंके माग छाय ले! 

= थः च्वने मयःग्‌ संसारय्‌ थःमस्त 
जक तयाथकेग छाय ? थः 
सस्त दत्तले थःग इतिहास ल्यना- 

च्चनी । 

—जि ले?.जि जक कतः ला? जि 
दत्तले नं छिंग_ बाखं ल्यना हे-च्वनी 
जि आः थुल - छि जितः थः भाप्यूग 
मदढु | गज्याःग दुभाग्य जिग | गह्या 
नाप जि मतिना जुल चं जित थ 
तक भाप्यूग, सदु । 

लासाय भ्वसुलाः.ब ख्वयाच्बंग दु। जि 

यायेगु छु ? जिग, जीवनया दक्कले तःघंग्‌, भूल 
जुइधकल थ च्व । घयपुनाः हका व गरन ह्यइ। 
ल्लिसः हे बीथाय्‌ मदयेक चं जितः न्ह्यसः ब्यूग 
दु-छि जितः थः भाप्यूग, खःसा, जाहान भ्वलि 
सिया ग्वसालय्‌ जितः नं थ्याकेमाःग्‌, खः । 

= क्षमा या शरी, थ्व जिगु भूल खः! 
वास्तवय छ न्ह्यःने दत्तले जि गबले 
सी सास्ते वइसखु। आः जि गबल 
सी सास्ते मवः। 
ना अले जितः उपहार बी मास्ते बः? 
-- वः। 
— वांव्छयादिस सा, थ्व छिगु रंगीचंगी 
उपहार 
गय्‌च्वंक लयताया', अले गयच्बंक हिसि 
द्येक हायेकूगु बं जितः रंगीचंगी उपहार धकाः । 
रंगीचंगी उपहार धका: सखे जीवनभर हायेकइ तिनि 
वं जितः। जीवनभर हायेकइतिनि बं जितः गुलि 
न्हइपुसे च्वंक। आहा ! मतिना जक जुइमा: न्ह्याग्गु 
घटना नं न्ह्यइपुसे चवं, अले न्ह्याग्गु भूल नं यइपुसे 
बव । थःग अस्तित्व ह्‌ वाः सचायक ग ग_ न्ह्यइपुया 
वइ, यइपुया वइ, व भतिनाया वरदान खः । 
आः जि गबलें सी मास्ते मवः,न्ह्याबलं म्वाये 
मास्ते वः। शारीं स्यू, जीवन जिगु ` वयागुहे 
बरदान खः। तर वं मस्यू , जिगु ककुइ हुच्चा- 
पतिकं दा वये त्यनिगु चुपि सदां सदांथा निति 
लाकाकाःह्य सु खः। डाक्टरनीया मत्यु खः। 
डाक्टरनीया मृत्यु महान्‌ खः। व छह्य बहादुर 
सिसा खः। बया यःह्य कवि स्वगंय लयतायाच्चंशु 
दुइ । थःगु मतिनाया ब्वला सायेत जक कमलां 


(६४) 


धयात वँय्‌ याःगु खः। 
x xX १८ 

शरीनाप जि याउँकहे नहा: वशु खः, अले 
जि आशा दु कवि व कमला जि स्वराय लय्‌- 
तायाच्वंगु खनी । तर अहो उस्सुसे च्वनावल, 
थन कथाय्‌ सासःहे ह्लाये थाकुल हँ । भयालं 
कस्वयां कुने चुकय्‌ लंगडाह्म कमलाया काय 
चुरथ बत्ता च्याकाः गोल्टिन बत्ताय्‌ जा थुया- 
च्वंगु हँ। अहो आखिर ह्ागसला ह्याइपुसेहे 
चवं । सचाखाचाया पुंचलय्‌ थःत तंका व्छयेगु 
हे जक जीवन हनेगु मूलॅँ खः । मचात 
बुलकि कःलिया जीवन फुइ हँ। जीवन कःलि 
थें मचाखाचायात देछायेतहे खः खनी, कमलां 


थें बीष नयेत मखु। 
१८ x 

